text:
Nyagatare: Banki itsura amajyambere (BRD) yamurikiwe imashini zihinga umuceri yatanzeho inguzanyo.
Kur’ uyu wagatatu tariki ya 16/08/2017 mu karere ka Nyagatare mugishanga cya Muvumba, abanyamaryango ba koperative Muvumba P. ya munani nibwo bateraniye mugikorwa cyo kumurikira Banki itsura amajyambere (BRD) imashini zihinga umuceri zaguzwe munguzanyo yabahaye.
Mubushanzwe iki gishanga gifite ubuso bungana na hegitare zigera 1050 kikaba gihingwano n’abanyamuryango bibumbiye muri koperative yitwa Muvumba ya Munani bagera 1085 aba bose bakaba bakorera ubuhinzi bw’ umuceri muri kino gishanga.Benshi mu banyamuryango twaganiriye bavuga ko iki gishanga gituma bagera kuri byinshi nubwo bitaba byoroshye kubera igihe kinini baba bakoresheje. Iyi koperative yatangiye gukorera muri kino gishanga guhera muri 2013 nyuma yaho ubuyobozi bw’ akarere bwemeje ko igishanga kitagurwa nabamwe ahubwo cyegurirwa koperative nkuko twabitangarijwe nabaturage bakorera muri kino gishanga.
Uyu ni nshimiyimana valensi; mutubajije uko umusaruro uboneka bakoresha amaboko yabo yadutangarije ko agereranije abona nka toni 4,7 kuri hegitare imwe ibi kandi abihuriyeho nabandi banyamuryango batari bake muri ino koperative, gusa hari nabavuga ko hegitare imwe yeraho toni zigera muri 6 bitewe nuko umuceri waterewe igihe, uyu ni Uyisaba marie Claire avugako kuri hegitare imwe mugihe umuceri waterewe igihe ishobora gusarurwaho hafi toni 6 , twabajije abaturage uko babona igikorwa cya koperative cyo kubazanira imashine zo kubunganira mubuhinzi? Badutangarizas ko ari igikorwa kiza ndetse bizatuma ubuhinzi bwabo bwihuta maze ntibongere kurara ihinga nkuko byari bikunze kugaragara mubihe bishise. Uyu ni Muneza eric ati :”turashimira abayobozi ba koperative barebye kure cyane, ubu turishimye ko akazi kagiye kujya gakorwa mu gihe gito kandi Katanga umusaruro mwinshi.”
Mukiganiro n’itangazamakuru perezida wa koperative ya Muvumba p. ya munani avuga ko iyi koperative yabo yageze kuri byinshi cyane kuburyo ibikorwa nko gutanga mutuelle mubanyamuryango bitakiri ikibazo yongeraho kandi ko buri munyamuryango wa koperative afite ubushobozi bwo kwigurira moto. Tumubajije kubijyanye n’imashini BRD yabahayemo inguzanyo icyo zigiye kubafasha nka koperative yagize ati” kuba BRD yaremeye kuduha inguzanyo zo kugura izimashini zo kutwunganira mubuhinzi nuko batubonagamo ubushobozi bwo kugera kuri byinshi ndizera kandi ko umusaruro wacu ugiye kuzamuka ukava kuri toni 5.5 ukagera kuri toni 7 kuri buri hegitare bityo bikazatuma iyi nguzanyo yishyurwa kugihe kandi n’ abanyamuryango ba koperative bakabona inyungu ziruta izo bajyago babona mbere yuko dukoresha izimashini”.
Akomeza avuga ko ku nshuro ya mbere babanje kwaka BRD inguzanyo yo kugura imashini 5 gusa bakaba bafite 6 harimo imwe biguriye mu mafaranga y’abanyamuryango itari munguzanyo buri mashine imwe muri izo yaguzwe amafaranga y’ u Rwanda angana na miliyoni (23000000 rwf) zikaba zifite ubushobozi bwo guhinga umunsi umwe ubuso bungana nubwo umuntu yahinga amezi ane nkuko twabitangarijwe na perezida wa koperative. Nubwo bimeze bityo abanyamuryango bagaragaza impungenge zirimo ko imashini zishobora kuzababana nkeya ,aho bifuzaka ko koperative yabo yabafasha no kubona imashini zizajya zisarura ndetse zikanahura umuceri kugirango ubuhinzi bwabo bunozwe kandi bukorwe mugihe nyacyo.
Dr.Livingstone Byamungu umuyobozi mukuru ushinjwe ishoramari muri BRD mw’ ijambo yagejeje kubari bitabiriye uwo muhango yagize ati”izi mashini ntabwo ari impano BRD yabageneye ahubwo n’ inguzanyo igomba kwishyurwa namwe abanyamuryango mushyize hamwe”.
Akomeza avuga ko RBD yiteguye gukomeza gukorana na Koperative Muvumba mu rwego rwo kurebera hamwe icyakorwa icyo aricyo cyose kugirango ubuhinzi bw’ umuceri muri iki gishanga cya Muvumba bugere kukigero kirushijeho gutanga umusaruro mwiza kandi mwinshi. Ati” dutanga inguzanyo hakurikjwe kucyo umushinga uzamarira abaturage ndetse n’ igihugu muri rusange”, ati kandi uruhare rw’ uguza ndetse nicyo aheraho gifatika biba bicyenewe harimo n’ ingwate, akomeza avuga ko iyi koperative yagaragaje ubudasa mu bikorwa by’ indashykirwa birimo guteza imbere abanyamuryango kandi bizeye ko mugihe cya vuba inguzanyo babahaye bazaba bamaze kuyishyura.
Asoza Dr. Livingstone yavuze ko BRD ishishikazwa no gukorana n’ amakoperative ndetse n’ abantu kugiti cyabo bafite imishinga iteza igihugu imbere kandi ko ibikorwa by’iyi Banki bidahagarariye aha ahubwo birimbanije.
NSABIMANA Francois


c: text/html

text:
Amakuru yo kwegura kwe yemejwe n’Umuyobozi w’akarere, Mupenzi George mu Kiganiro yagiranye na IGIHE, avuga ko yabikoze nyuma y’’imikorere n’imyitwarire idahwitse.
Yagize ati“Ni byo rwose yabitewe n’ibintu by’imikorere itari myiza ndetse n’imyitwarire idahwitse. Ku wa Gatanu w’icyumweru gishize ubwo yari mu Murenge wa Karangazi yahutaje mugenzi we ushinzwe umutekano(DASSO).Sinzi uburyo nabisobanuramo ariko n’uburyo bumutesha agaciro bukagatesha n’uwo yahutaje.
Uyu muyobozi yakomeje agaragaza ko ibyakozwe bidakwiye kuko umuyobozi wese akwiye kwitwara neza byananirana akavamo.
Yagize ati “ Ubutumwa dutanga ni uko umuyobozi wese agomba kuba intangarugero.”
Icyakora Kamugisha we yatangaje ko yeguye ku mirimo ye ku mpamvu ze nyuma y’uko hari amakuru yavugaga ko yegujwe n’Umuyobozi w’Akarere ka Nyagatare.
Yahakanye ibyo kwitwara nabi n’imikorere idahwitse, ndetse ko nta muntu n’umwe yagiranye na we ikibazo ku buryo byaba intandaro y’iyegura rye ahubwo ko yabikoze ku mpamvu ze bwite.
Kamugisha yasobanuye ko ibaruwa isezera ku kazi yayishyikirije ubuyobozi bw’Akarere ka Nyagatare ku Cyumweru tariki 11 Nzeri,2016 akaba ategereje igisubizo ku bwegure bwe.

robotstxt: allowed

filter: keep


text:
Gahunda y’Ibikorwa by’Ingabo mu Iterambere ry’Abaturage 2018 (RDF- Citizen Outreach Programme), gahunda yari isanzwe izwi nka Army Week, yibanze ku bikorwa bitandukanye birimo kubakira Abatishoboye amazu yo kubamo, ibikonindetse n'ubwiherero, kubaka ibyumba by'amashuri, gufatanya n'Abaturage mu bikorwa by’umuganda, ubuhinzi ndetse no kubavura.
Ni muri urwo rwego, mu izina ry’Abaturage bo mu Karere ka Musanze, Abaturage bo mu Murenge wa Musanze, mu Kagari ka Garuka, mu Mudugudu wa Gacinyiro, bashimira byimazeyo Ubuyobozi bw’Igihugu, burangajwe imbere na Nyakubahwa Perezida wa Repubulika udahwema gushakisha icyateza imbere Imibereho Myiza y’Abaturage bose n’Iterambere ry’Igihugu muri rusange, ari na we wari ku isonga ayoboye Ingabo zabohoye Igihugu bakaba bakomezanije urugamba mu kuba hafi Abaturage mu buzima bwabo bwa buri munsi.
Tubibutse ko muri uyu Mudugudu wa Gacinyiro ariho RDF-COP2018 yatangirijwe ku Rwego rw'Igihugu, ku itariki ya 20 Mata 201, ubwo Minisitiri w'Ubutegetsi bw'Igihugu, Hon.Francis KABONEKA, Umugaba Mukuru w'Ingabo z'Igihugu, Gen.Patrick NYAMVUMBA ndetse na Guverineri w'Intara y'Amajyaruguru, Hon.GATABAZI Jean Marie Vianney, bazaga guha umuganda Umukecuru HABINKA Gaudence w’umupfakazi wari ukeneye aho ahengeka umusaya. Ni naho iyi gahunda yasorejwe ku Rwego rw’Akarere, kuwa Kabiri tariki ya 25 Nzeli 2018, Umuyobozi w'Akarere ka Musanze, Bwana HABYARIMANA Jean Damascene n’Umuyobozi w'Ingabo mu Karere ka Musanze, Col.Paul NYEMAZI, bashyikirizaga uyu mukecuru inzu ye ku mugaragaro.
Ubutumwa bwatanzwe bwahurizaga kugushimira Ubuyobozi Bwiza burangajwe imbere na Nyakubahwa Perezida wa Repubulika n'Ingabo zabohoye Igihugu zikaba zikomeje no gukurikirana Imibereho n'Iterambere by'Abaturage umunsi ku wundi, ari nako kubabohora ku buryo burambye, nk'uko byashimangiwe n'Umuyobozi w'Ingabo mu ijambo rye.
Uretse iyi nzu yubakiwe n'ibikoresho biyirimo yahawe n'Akarere, tubamenyeshe ko uyu mubyeyi Gaudence yanahawe inka bityo akaba yasabwe kuyifata neza aharanira ko koko inka ya Girinka yakomeza kuba iya bose aho kuba iy'umuntu umwe.
Ikindi kitakwirengagizwa muri uyu muryango ni inkunga y'igare umuhungu we yaguriwe n'Ingabo atwaraho abagenzi, ubu rikaba rimaze kumwinjiriza amafaranga atari make yamufashije kugura amatungo magufi ngo ubu akaba asigaye azwi ku izina rya "Mwenekoloneli".
Muri uyu Murenge hubatswe amazu 8 hanasanwa andi mazu 38 yari yarangiritse. Mu Karere kose ni amazu mashya yubatswe ni 30, buri nzu ikaba ifite agaciro ka miliyoni eshatu z’amafaranga y’u Rwanda.


text:
Ikibazo cyo kurangiza vuba giterwa n’ibibazo by’imitekerereze n’iby’umubiri. Bimwe mu bibazo by’imitekerereze twavuga nko kwigunga, gufatwa kungufu, gutekereza cyane ku kibazo cyo kurangiza vuba, umunaniro, ibiyobyabwenge, ibibazo byo kudashyukwa ndetse n’ibibazo mu mibanire y’abashakanye. Naho bimwe mu bibazo by’umubiri byobyo twavuga nk’ibibazo mu ngano z’imisemburo, ifumbi mu myanya myibarukiro ndetse n’ ibibazo bya prostate.
Ubushakashatsi bwerekanye ko umugabo 1 muri 3 ahura n’ikibazo cyo kurangiza vuba. Tuvugako umugabo afite ikibazo cyo kurangiza vuba iyo atabasha kugenzura gusohora kwe bityo agasohora hashije igihe gito cyane atangiye imibonano mpuzabitsina cyangwa se ataranayitangira. Icyo gihe umugabo aba asohora atarinjira neza mu gikorwa cy’imibonano mpuzabitsina. Ibi bituma abashakanye batishimira iki gikorwa kandi bikaba intandari y’ibibazo mu miryango.
Si urw’umwe
Rero ibibazo by’imitekerereze n’umubiri bigira ingaruka cyane mu kibazo cyo kurangiza vuba kw’abagabo. Nubwo abagabo benshi baterwa isoni no kubivuga, kurangiza vuba ni ibintu bibaho kenshi cyane. Nkuko twabibonye tugitangira iyi nkuru hafi kimwe cya gatatu cy’abagabo bose ku isi bahura niki kibazo. Hari igihe rero umuntu ahura n’ikibazo akibwira ko ariwe ahari wa mbere ukigize ndetse akanatekereza ko n’umuti w’iki kibazo wihariwe kuri we gusa. Si uko biri rwose.
Iby’abapfu biribwa n’abapfumu!
Umaze iminsi wumva abamamaza ko bafite imiti ivura burundu kurangiza vuba ku bagabo. Bariya baba bishakira cash! Ahari waranabegereye ngo bakuvure maze nyuma yo kuguca amafaranga atagira ingano ntibyakunda. Si wowe gusa byabayeho. Benshi bibabaho kuko rwose bizwi neza ko nta muti wa burundu uvura kurangiza vuba. Abavuzi nkabo ngo bafite imiti y’ibimera (Rimwe na rimwe ihenze cyane) ivura neza kurusha iya kizungu nsigaye mbona baragwiye.
Hari uwo twahuye vuba aha ansobanurira uburyo bafite imiti ivura indwara zose muri iyi minsi ziri kugarika imbaga; diyabete, hepatite, cancer n’izindi zose zigize kabutindi hanze aha. Nk’umuntu uzi uko indwara zifata ndetse n’uko zivurwa aba bavuzi bamaze kundambira. Ikintangaza ariko ni uko nabo iyo bafashwe n’indwara badafata ibyo binyobwa byabo ahubwo birukankira kwa muganga!
Iby’imikorere y’umubiri birigwa
Uyu munsi uba ufite inshuti maze ejo mwahura ukumva asigaye agusobanurira iby’imiti ivura indwara zose cyane cyane izo gutera akabariro! Hari ibiganiro bikunze guca ku maradiyo mu gicuku cyane bivuga cyane ku buzima bw’imyororokere ndetse no kubaka ingo. Inama isumba izindi ni ukubyirinda. Ati kubera iki? Ibyo biganiro bisobanura imiterere n’imikorere y’umubiri bitisunze science. Ni ibiganiro rwose bishingiye ku bihuha, amarangamutima n’inyungu. Nyumvira bimwe mu byo bavuga; “Kwikinisha bitera ubugumba”, “Kwikinisha bishobora gutuma umuntu apfa”, “Iyo utaciye imyeyo kubyara birakugora”. Koko? Muri iki kinyejana kweli?
Anyway, Ese wari uziko umuganga yiga imyaka irenga 18 akiga umubiri w’umuntu? Ese ko ibigo nderabuzima, ibitaro na Clinique biri hose kuki mutabegera aho kujya mu bantu bapapira?
Ese kwa muganga bakora iki ku kibazo cyo kurangiza vuba?
Nubwo nta muti uhari uvura burundu ikibazo cyo kurangiza vuba ku bagabo, hari ubufasha kwa muganga baha abagabo bafite iki kibazo. Uburyo bwo kuvura ikibazo cyo kurangizwa vuba ku bagabo bugizwe n’ibice bitatu (3); Kugirwa inama mu mitekerereze, imiti yongera igihe cyo gukora imibonano mpuzabitsina hamwe n’imyitozo abashakanye bakora kugirango bongere igihe cy’imibonano mpuzabitsina.
Uko ngiye kubabwira bavura ikibazo cyo kurangiza vuba ku bagabo ni uburyo mpuzamahanga bushingiye kuri Science kandi bukoreshwa ku isi yose. Apana ibintu byo gufindafinda!
a) Kugirwa inama mu mitekerereze (Counseling)
Nkuko twabibonye haruguru, ikibazo cyo kurangiza vuba ku bagabo rimwe na rimwe giterwa n’ibibazo byo mu mitekerereze ya muntu. Burya rero kwa muganga haba ubwoko bwinshi bw’abaganga; hari abavura indwara z’abana, abavura indwara zo mu mubiri, ababaga, abavura indwara zo mu mutwe, … Iyo ufite iki kibazo rero ushobora kwegera abaganga bavura indwara zo mu mutwe maze bakagufasha. Kugirwa inama mu mitekerereze rwose ni ikinti k’ingenzi mu kuvura abagabo barangiza vuba.
b) Imiti yongera igihe cyo gukora imibonano mpuzabitsina
Ubusanzwe ikibazo cyo kurangiza vuba ku bagabo kirikiza. Iyo kitikijije wegera muganga ukugira inama ndetse ukanakora imyitozo turavuga mu gika gikurikiyeho. Iyo ibi byombi bidakunze nibwo wafata icyemezo cyo gukoresha imiti. Dore imiti ushobora gukoresha:
1. Antidepressant: Iyi ni imiti ubusanzwe ikoreshwa mu kuvura ubwingunge. Iyi miti ariko ishobora no gukoreshwa mu kuvura ikibazo cyo kurangiza vuba. Muri iyi miti twavuga nka Clomipramine, paxil, … Iyi miti ikoreshwa kuberako zimwe mu ngaruka zayo ari ugutinza gusohora. Umuti witwa Tramadol ukoreshwa mu bitaro mu kuvura ububabare, nawo ushobora gutiza igihe cyo gusohora.
2. Hari ubwoko bw’amavuta nabwo bushobora gukoreshwa mu kuvura abagabo barangiza vuba. Aya mavuta aba arimo ubwoko bw’ikinya kitwa lidocaine. Ubusanzwe aya mavuta asigwa abantu batinya urushinge kuko atuma batumva. Iyo rero umuntu ayasize ku gitsina cye bigabanya kumva maze agasohora bitinze.
c) Imyitozo yongera igihe cy’imibonano mpuzabitsina
Nkuko twakomeje kugenda tubivuga hari imwe mu myitozo cyangwa se technique abashakanye bashobora gukoresha maze bagatinza igihe cy’imibonano mpuzabitsina. Muri iyi nkuru turababwira technique ebyiri rwose abashakanye bakorera mu rugo maze bagatinza igihe cy’imibonano mpuzabitsina. Gukoresha agakingirizo nabyo kandi buriya birafasha. Iyo umuntu akoresha agakingirizo ntiyumva cyane umubiri w’uwo bari gukora imibonano mpuzabitsina bityo bigatuma arangiza atinze.
1. Technique 1: The Start and End
Ubu ni uburyo bworoshye kandi bumenyerewe. Umugabo cyangwa se umugore ahagarika imibonano mpuzabitsina igihe yumva yari agiye gusohora (ariko atarasohora) amasegonda 30-60. Iyo yumvise gusohora bitakibaye, barongera bagasubukura imibonano mpuzabitsina. Ukomeza usubiramo inshuri 4 kugera kuri 5.
2. Technique 2: Squeeze Technique
Squeeze technique ni ugukanda igitsina cy’umugabo aho umutwe w’igitsina utereye. Ibi bikorwa iyo umugabo yumva agiye gusohora kandi bigakorwa amasegonda 30. Ibi bihagarika gusohora. Mushobora gusubiramo ibi inshuro zigera kuri 5 mbere yuko noneho mureka umugabo akarangiza.
Umwanzuro:
Ngayo nguko rero. Ndizera ko ntawe nibasiye muri iyi nkuru. Niba ahari kandi ambabarire. Nagirangango rwose nitse ku kintu cyo gushakira ubuvuzi aho buri. Niba nawe ufite ikibazo cyo kurangiza vuba, amarembo y’ibitaro n’amavuriro biragutegereje. Ndabizi ko benshi twatojwe ko umuntu ajya kwa muganga ari uko ababara gusa cyangwa yarembye. Oya rwose, ibibazo nkibi nabyo biravurwa.
urakoze wantore we uko niko kuri.
iki kibazo kirahangayikishije basaza


text:
Hari impamvu nkuru zigera kuri 3 zituma habaho guterana kwera:
1.Ni ukuramya Imana: Twaremewe kuramya no guhimbaza Imana.
2.Amateraniro adufasha Kubakana no gukomezanya: Biragoye ko umuntu udaterana yabasha gukomera mubyo kwizera, n’uwaje yumva acitse intege yabivamo, iyo aje mu nzu y’Imana hamwe n’abandi arakomezwa akumva imbaraga ziragarutse kuko abonye abandi, kuko yumvise amagambo y’Imana ahanahanwa n’abo bateranye nawe bikamugaruramo kongera gukunda Imana.
3.Amateraniro adufasha Gukeburana no Guhugurana: Kubana kwabo kwiza barahugurana ngo be kugwa mu cyaha ahubwo babone amahoro. Nubwo turi abakiristu bakijijwe ariko kuko tukiri mwisi duhura na byinshi bituma ducumura tukababaza Imana. Wenda birashoboka ko wabibasha ariko ntibyoroshye guhita umenya ko wababaje Imana uri wenyine ngo wihane.
Amateraniro ni kimwe mu bifasha abayateranye guhugurana kugira ngo uwayobye agarurwe n’impuguro z’undi, habeho kunguka ubumenyi bwisumbuyeho ku bijyanye n’ijambo ry’Imana ariryo ridufasha nk’abakiristu gukomera mu gakiza ndetse n’iyi nzira turimo ijya mwijuru.
Guterana n’abandi mu nzu y’Imana ni ingenzi cyane ku mukiristu
Ubwiza bw’amateraniro ntibugereranywa: Dawidi nawe aravuga ngo « nkunda ubuturo bwawe aribwo nzu yawe ni ahantu ubwiza bwawe buba ». Inzu y’imana, urusengero, Kiriziya n’andi mazina nkayo, ni inzu idasanzwe kubera impamvu zinyuranye zijyanye kenshi n’ibihabonerwa n’uwahagiye.
Iya mbere twavuga ni uko ariho honyine haba ibyishimo byuzuye: Hari ubwo kenshi dutekereza yuko ibyishimo n’umunezero tubihabwa n’ubutunzi bwinshi, inshuti nziza, umuryango ukomeye n’ibindi nkibyo, ariko umunezero nyawo wo mu mutima washobora kukwibagiza agahinda, umuruho, ibibazo n’ingorane by’ubu buzima, uyu munezero ubonerwa mu nzu y’Imana iyo wateranye, nta handi ushobora kubona ibihwanye nawo ku buntu.
Impamvu ya kabiri twavuga ni uko mu nzu y’Imana ni mu rugo, ni mu muryango family niyo mpamvu akenshi ujya kumva ukumva umuntu arasuhuza mugenzi we ati « Uraho mwene Data » nuko ariho honyine imfubyi igera ikabona abavandimwe, ikabona umuryango munini w’abana b’Imana bafashanya, ufite ubukwe n’ibindi birori bitandukanye atagira ababyeyi akahabona abamufasha bamubera aho abe bakabaye bari, uwagize ibyago bakamutabara akabona abamuba hafi.
Impamvu ya gatatu nuko ariho honyine abantu bakirira indwara bagakira n’ibyaha, niho abantu basubirizwa : Muribuka Hana yari yarashegeshwe no kutagira umwana ariko ubwo yazaga mu nzu y’Imana yegamiye inguni imwe y’urusengero asuka amarira ye imbere y’Uwiteka. Mu masengesho yahasengeye niho havuye gukora kw’Imana yacu imuha Samweli maze Hana ashima Uwiteka. (1 Samweli 1: 10-28)
Umunsi Yesu yageze mu rusengero i Yerusalemu yasanze barahahinduye isoko yubika ameza y’abavunjaga ifeza n’intebe z’abaguraga inuma, yakoze ibi ababaye cyane kuko yari azi agaciro k’inzu y’Imana, ababwira amagambo akomeye ati « Byanditswe ngo inzu yanjye izitwa inzu yo gusengerwamo ariko mwebwe mwayihinduye isenga y’abambuzi » (Matayo 21: 12-17)
Mu bintu byiza byo ku isi nta kindi kintu cyiza ku mukiristu kibaho kingana n’amateraniro yera. Nshuti mwene Data, Ntukemerere impamvu n’imwe yabaho idafatika yakubuza kujya munzu y’Imana guterana n’abandi, hari ibintu byinshi bikorwa iyo abantu b’Imana bateranye, hari ibihome bikomeye binyeganyega mu bwami bw’umwijima bigasenyuka mu bwami bwa Satani iyo abana b’Imana bahuriye hamwe bavuga Imana.
Niyo mpamvu Satani akoresha amayeri ye yose ashoboka akakuzanira impamvu zituma ugambirira kutajya mu materaniro yera, nuko we ubwe azi neza akamaro bigirira umukiristu, intambwe nziza bimuteza n’inyungu bigirira umutima w’umuntu wateranye n’abandi mu nzu y’Imana. Dawidi we yaravuze ngo « narishimye cyane ndanezerwa ubwo bambwiraga ngo tujye mu nzu y’Imana ». Ndabifuriza kugira inyota yo gukunda kuba mu nzu y’Uwiteka Imana.
Wifuza kugira icyo utubwira ku ijambo ry’Imana usomye twandikire kuri Email yacu: [email protected]
Ijambo ry’Imana muritegurirwa na Rejoice Africa Ministries


text:
FPR-Inkotanyi se yaba yatangiye gushyira mu bikorwa itegeko ryo kujya imulikirwa imvano y’imitungo n’impano z’amatolero n’amadini kandi ritaremezwa n’inteko imitwe yombi? byaba ari agahomamunwa !
Ni muli iyi minsi aho ikigo k’igihugu cy’imisoro n’amahôro gitangarije ko kigiye guteza cyamunara Tonnes 14 na kg 470 z’ibitabo bitagatifu bya kisilamu aribyo QOR-AN n’amacartons 1444 apima Tonnes 22 na kg 100 by’imbuto z’imizabibu bita ‘Itende’ abayisilamu bakunze kurya mu gisibo cya Ramadhan, bikaba bimaze hafi imyaka ibili mu bubiko bwa MAGERWA ( Magasins généraux du Rwanda ) aho byafatiriwe n’ikigo cy’imisoro n’amahôro (RRA). Cyamunara iteganijwe ku wa 28/01/2018.
Umuryango w’abayisilamu mu Rwanda ukaba uvuga ko nta bushobozi ufite wo kwishyura miliyoni 30 zose z’amanyarwanda usoreshwa nicyo kigo kuri uwo muzigo.
Nkuko tubikesha Sheikh Mbarushimana Suleyman akaba n’umujyanama wa Mufti w’u Rwanda yadutangarije ko ibyo bikoresho byose byari impano yatanzwe n’igihugu cya Arabie Saoudite ku bayisilamu bo mu Rwanda, ati ntibyumvikana kuba byishyuzwa umusoro kandi atari iby’ubucuruzi cyangwa iby’umuntu ku giti cye ahubwo ari ibintu birebana n’idini gusa ubusanzwe bidasora.
Sheikh Mbarushimana Suleyman akomeza avuga ko nubundi ibyo bitabo ari ibyabayisilamu gusa kuko aribo bigenewe ati naho iyo cyamunara yashyirwa mu bikorwa ntitwakwemera ko byandagara kuko mu bayisilamu igitabo cy’Imana tugiha agaciro gakwiye bityo bikazaba ngombwa ko ari twe tunabigura mu gihe ibiganiro twasabye na Leta kuri icyo kibazo bitagize icyo bigezeho.
Banyarwanda, bakristu, bayisilamu, kimwe na Bibiliya ku bakristu, QOR-AN nayo ni igitabo gitagatifu cyubahwa cyane n’abayisilamu n’abandi batari bo ku isi hose bityo kikaba kitari gikwiye gutezwa cyamunara kuko byaba ari igikorwa kidahesha Imana icyubahiro yo idakorera mu muvundo cyangwa muli ba Rusahuliramunduru nk’ikigo cy’imisoro n’amahôro cya Pahulo Kagame (RRA).
Bayisilamu nshuti z’Imana , ASSALAM ALAIKUM, nimuhaguruke muharanire uburenganzira bwanyu kuko igihe kirageze dore aho mwaherewe rimwe ngo mufatanije na wa mutwe w’iterabwoba Islamic state ubundi ngo nimuraswe ku manywa y’ihangu none ngo nibabasenyereho n’imisigiti ! (burya igitabo cy’amagambo y’ubutumwa bw’Imana nicyo musigiti cyangwa urusengero rwacu).
Byanditswe ku wa 12/01/2018, na :
A.BEN NTUYENABO, KIGALI-RWANDA.


text:
Umuhuzabikorwa w’inama y’igihugu y’abagore ku rwego rw’Intara y’Amajyepfo, Uwumuremyi Marie Claire yasabye abagore kutemerera abagabo babo kubyara abana benshi kuko ari bo bigiraho ingaruka nyinshi zirimo imvune zo kubitaho umunsi ku wundi.
Mu nama yahuje abagore bahagarariye abandi mu mirenge yose igize akarere ka Gisagara, Uwumuremyi Marie Claire yagarutse ku miryango icyumva ko kuboneza urubyaro bireba abagore gusa.
Ngo hari n’abagabo babuza abagore babo kuringaniza urubyaro, Uwumuremyi avuga ko ntawe ukwiye guhohoterwa muri ubu buryo ngo abyemere.
Ati “hari wenda umugore uzabishaka abizere abikubitirwe kandi ubwo ni bya bindi by’umuheto ushuka umwambi bitari bujyane, Umugabo ashobora kuvuga ngo ndabahingira, arabahingira se aranabaheka? Uwo mugabo se no ku gise arahagera? Hari ibyo mufatanya ariko ugomba no kurengera ubuzima bwawe.”
Yagarutse kandi ku madini amwe n’amwe atanga inyigisho zibuza abantu kwitabira gahunda zo kuringaniza urubyaro, asaba abagore kudakurikiza izi nyigisho kuko amadini atari yo abarerera.
Avuga ko uwakumva ko Imana izamuhora ko yaboneje urubyaro ngo akwiye no kwibuka ko itababarira uwananiwe kwita ku wo yabyaye, urwara ntavunzwe, yasonza ntagaburirwe ndetse yajya kuzerera ntamukurikirane ngo amenye iyo agiye.
Yasabye abagore bamaze kumva akamaro ko kuringaniza urubyaro gufasha bagenzi babo kumva ko bakwiye kujya gufata umwanzuro wo kubyara umwana babitekerejeho kandi babanje kumuteganyiriza.
Yabwiye aba bagore ko mu bihe byo hambere hariho n’ibintu ku buryo abana bavukaga batapfaga kubura ibibatunga kandi ko n’ubuzima bwari butarahenda mu gihe muri iki gihe buri wese aramuka ajya gushaka icyatunga urugo.
Ngo kera abana bajya kubareresha kwa ba nyirasenge ariko na bo baba bibereye muri gahunda z’imibereho.
Ati “Ntabwo umuntu azaba yarabyaye abana babiri maze wowe ngo umushyire abawe umunani ngo ni mwene wanyu, ni yo mpamvu dukwiye gutandukana na ba mama na ba nyogukuru kuko bo babyaraga umunani akabaragiza ariko na byo ntabwo byari byo, abenshi ntibigaga ariko ab’ubu bakeneye byinshi.”
Uwimana Marie Rose wo mu murenge wa Muganza wari witabiriye ibi biganiro, yavuze ko umugabo we ari umupasiteri ariko ko atajya akurikiza ibyo amubwiye byose.
Ati “Ikintu cyo kuboneza urubyaro tutagishyizemo imbaraga n’ibyo twifuza kugeraho ntituzabigeraho hari abakobwa babyarira iwabo nzi ubyariye iwabo 4 atagira umugabo.”
Avuga ko iyo umubyeyi ababyaye abana benshi imibereho muri rusange isubira inyuma ndetse ko iyo abana babaye benshi kandi bavutse ku buryo budatenganyijwe biba umutwaro ku muryango wose.
Emmanuel NSHIMIYIMANA
UMUSEKE.RW


text:
Bamwe mu bagore bo mu murenge wa Rwimbogo na Kabarore yo mu karere ka Gatsibo, bavuga ko iyo bagiye gushaka inkwi zo guteka nta wundi murimo wababyarira inyungu bakora.
Gushaka inkwi ngo bisaba umubyizi
Gushaka inkwi ni umwe mu mirimo yo mu rugo usanga ahanini ikorwa n’abagore cyane kurusha abagabo, bityo bigatuma babura umwanya wo gukora indi mirimo ibabyarira inyungu.
Nyirambabazi Valentine utuye mu mudugudu wa Nyabikiri mu kagari ka Nyabikiri mu murenge wa Kabarore yagize ati "Gushaka inkwi ni umubyizi, iyo wagiye kuzishaka ubwo guca incuro biba byanze, biratubangamiye cyane buriya bashyizeho uburyo bwo kubona ibyo gucana byadufasha, natwe tukabona umwanya wo gukora ibitubyarira inyungu”.
Undi mubyeyi witwa Mukamurasi Sawulelia utuye mu kagari ka Nyabikiri, avuga ko biba bitoroshye kuzibona, cyane ko akenshi bamwe bajya gusenya mu ishyamba ry’ikigo cya Gabiro nubwo bitemewe.
Yagize ati "Ntabwo biba byoroshye ni ugusakuma ibishangara".
Bamwe mu bagabo baganiriye na Nonaha.com bavuga ko nubwo kubona inkwi ari ikibazo gikomeye, ariko bagerageza gufasha abagore babo.
Sindayigaya Jean Claude umuturage wo mu murenge wa Rwimbogo avuga ko mu rwego rwo gufasha umugore we, iyo yagiye gushaka inkwi na we ajya gushaka ikiraka kugira ngo babone icyo bararira.
Yagize ati "Icyo tubafasha rero, kubera ko mu rugo abantu tugomba kuzuzanya, nukuvuga ngo igihe yagiye gushaka utwo dukwi cyangwa gushaka ayo mazi, nanjye ndagenda nkajya gukora ikiraka bakampa ayo 600 tukaba twabona wa mufungo w’ibijumba cyangwa uw’imyumbati tugatekera abana, niko bigenda".
undi musaza witwa Nsengimana avuga ko iyo yabonye nk’ahantu igishyitsi afasha umugore we na we akaruhuka.
Ati "icyo mufasha mu byerekeranye no gushaka inkwi, nimba hari agasitsi nzi mu isambu ndagenda nkagacukura nkagasatura noneho ubwo nkaba mwunganiye, na we akagira akanya ko guhumeka kwirwa ari gutoraguza ibigorigori".
Gasana Richard umuyobozi w’akarere ka Gatsibo, avuga ko mu rwego rwo kugabanya ibiti bicanwe kandi n’abaturage bakabona uko bacana mu buryo butagoranye, hari gahunda zitandukanye bashize imbere,zirimo guteza imbere amashyiga ya cana rumwe, gahunda ya biyogaze ndetse na gaze.
Yagize ati "Mu birimo bikorwa rero ni ugukomeza kugendera muri politike ya leta yo gukangurira abaturage gukoresha amashyiga agabanya ibicanwa, aha navuga nk’amashyiga ya rondereza aho uretse abaturage kuba bibumbira ya yandi bashyira mu bikoni, hari n’andi ya kijyambere tugenda tugura dufatanije n’abafatanyabikorwa bacu tukayatanga. Kugeza uyu munsi rero tumaze gutanga amashyiga arenga ibihumbi 40 mu ngo cyane cyane iziri mu cyiciro cya mbere, hari gahunda ya biyogaze gukangurira abaturage gukeresha biyogaze kuko turi mu karere gakungahaye ku bworozi ...aha rero tumaze kubaka biyogaze mu ngo zigera kuri 554 kandi ni igikorwa kigikomeza.”
Gasana Richard umuyobozi w’akarere ka Gatsibo
Gasana Richard akomeza avuga ko batangiye no gushishikariza abaturage ku gura gaze.
Ati ”Hari n’indi gahunda twatangiye vuba aha ngaha yo gukoresha gaze, gutinyura abaturage ko kugura gaze atari ibintu bihenze, bari bazi ko ari ibintu by’abakire abantu b’abakungu baba mu migi kandi biri gutanga umusaruro aho uyu munsi dufite abaturage bagera kuri 238 bakoresha gaze kandi mu buryo buhoraho, biri no mu mihigo yacu mu mwaka ushize twarabihize n’uyu mwaka tuzabihiga".
Mu rwego rwo kongera ubuso buhinzeho ibiti, uyu mwaka wa 2017-2018 akarere ka Gatsibo kazatera ibiti ku butaka bushya bungana na hegitari 800, havugururwe amashyamba kuri hegitari 20.5, kugeza ubu ubuso buteyeho amashyamba mu karere ka Gatsibo ni hegitari ibihumbi 8257.


text:
Abantu 4 bibiliya igaragaza Imana yakoresheje ibikomeye bakiri bato
Hananiya, na Mishayeli na Azariya ni bamwe mu bana ba basore bahamirije Imana, bituma ibagoboka mu itanura ry’umuriro
Muri iyi nkuru tugiye kurebera hamwe abantu bane Imana yakoreshe ibikomeye kandi bakiri batoya. Imana isuzuguza abokomeye. Bibiliya iravuga ati “Umukene ugenda ari inyangamugayo, Aruta icyigenge naho cyaba ari igikire.” Imigani 28:6
Akenshi mu bwenge tumenyere bwa hano mu isi, hari imvugo usanga zisa nizimenyerewe cyane aho usanga bavugango, ibi ntawabishobora atabimenyereye, adafite uburambe runaka muri ibi. Gusa iyo turebye hari amahame y’isi akenshi ushobora gusanga ajya kumera nkaho ari ukuri , nyamara atariko kuri, usanga ikibazo hari ababisanisha n’iby’Imana. Imana ifite imikorere yayo yihariye mu buryo bw’ubumana .
Uziko hari abantu bavugako mu gukora umurimo w’Imana hakeneye uburambe kugirango ubashe kuwukora neza ? Tekereza iyo Dawidi bamuca intege kuko atamenyereye intambara , ikindi akiri umusore w’umugenda bitamukwiye kurwana n’igihange nka Goliyati ! Tekereza igihe abisirayeli barikumara mu myobo iyo Dawidi adatinyuka. Nubundi Imana ntihabamagara abokemeye ahubwo ikomeza abo yahamagaye bakayitaba kandi bakemera kuyubahisha, ikibazo rero nuko hari abantu bashaka kwimenyekanisha, bakamamazwa bifashishije iby’Imana. Hari abirata imyaka bamaze mu itorero baririmba mu makorari, abandi badiyakona, hari n’abanzi ku giti cyabo tekereza uririmba ku giti cyawe !
Uziko utitaye ku kigero ki myaka ufite, ushobora gushyira ubugingo bwawe mu biganza by’Imana hanyuma ukayemerera kugukoreramo, ukagendana nayo.
Urugero bw’abantu bato mu myaka bakoranye n’Imana, ibakoresha ibihambaye.Bibiliya igaragaza uko bemereye Imana igatura muribo hanyuma ikabakoresha ibikomeye imbere y’abakomye.
Dawidi imbere ya Goliyati
Inkuru ya Dawidi na Goriyati ni imwe muzizwi cyane muri bibiliya, inkuru tuyisanga mu gitabo cya 1Samweli17, Dawidi icyo gihe yarafite imyaka cumi n’irindwi gusa. Dawidi yari umuhungu mwiza kandi wubaha Imana n’abantu kuko yarimo umwuka w’Imana, yari intwari (1 Samweli 17:17-20) ikiruta byose Dawidi yizeraga Imana ibyo yakoraga byose yashakagako habonekamo icyubahiro cy’Imana ku bwiganze bwo hejuru. 1Samweli 45-46 “Dawidi abwira Umufilisitiya ati “Wanteranye inkota n’icumu n’agacumu, ariko jyewe nguteye mu izina ry’Uwiteka Nyiringabo, Imana y’ingabo za Isirayeli wasuzuguye. 46Uyu munsi Uwiteka arakungabiza nkwice nguce igihanga, kandi ndagaburira ibisiga byo mu kirere n’inyamaswa z’inkazi zo mu ishyamba intumbi z’ingabo z’Abafilisitiya, kugira ngo abo mu isi yose bamenye ko muri Isirayeli harimo Imana”
Dawidi yabwiwe na se kujya gusura bakuru be bari ku rugamba barwana n’abafilitiya abagemurire, agezeyo yasanze hari umugabo wasuzuguye ingabo za Isiryeli hamwe n’Imana yabo. Dawidi ntiyanejejwe no kubona hari umuntu uvuga nabi Uwiteka atungurw anukuntu ingabo za Isirayeli ntacyo zakoraga zirwanye ayo magambo mabi y’ubugome atuka Imana.
Dawidi yivuze imbere y’umwami Sawuli nk’umuntu wariwiteguye kurwana na Goliyati kandi Dawidi yirinze gukoresha ibikoresho umwami Sawuli yakoreshaga kuko bitari ibintu yamereye kurwanisha, Dawidi yibutse intare yarwanye nazo, yibuka idubu yarwanye nazo akazambura abana b’intama akoresheje amaboko ye. Dawidi yishe Goliyati yifashishije utubuyenge .
“Nuko Umufilisitiya ava aho yari ari, aza guhura na Dawidi. Dawidi ahuta yiruka yerekeye ingabo zabo ngo ahure n’Umufilisitiya. 49Dawidi akabakaba mu mvumba ye akuramo ibuye ararirekera, arikocora Umufilisitiya mu ruhanga ririgitamo, yikubita hasi yubamye. 50 Uko ni ko Dawidi yahanguje Umufilisitiya ibuye ry’umuhumetso, aramunesha aramwica kandi nta nkota Dawidi yari yitwaje. 51 Dawidi aravuduka amuhagarara hejuru asingira inkota ye, ayikura mu rwubati rwayo aramuhorahoza rwose, ayimucisha igihanga. Nuko Abafilisitiya babonye intwari yabo ipfuye bariruka. (1 Samweli 17:48–51)
Dawidi yari umusore ariko wizera Imana ko ikora ibikomeye kandi Dawidi azwi cyane nk’umuntu wubahishije Imana. Birashoboka cyane ku myaka mike ufite ko Imana yagukoresha kubwo kuyubaha.
Yozefu imbere y’umugore wa Patifari
Yozefu yari yagurishijwe na bene se kuberako bari bamugiriye ishyari, iyi nkuru iboneka mu gitabo cy’ Itangiriro 37 .
Yozefu yabaye umukozi murugo rw’umugaba w’ingabo muri Egiputa witwaga Potifari(Itangiriro 37:36), kandi yarubahaga cyane. Kubera kubaha Potifari yari yaramuhaye ububasha ku bintu byose byo mu rugo iwe uretse umugore(Itangiriro 39:9). Yozefu yabaye intwari ubwo yanganga gukora ibyangwa n’amaso y’Uwiteka, ubwo muka Potifari yashakaga kuryamana nawe, bikarangira Yozefu afunzwe ariko yakomeje kumva ijwi ry’Imana kuko yariyarayubahishije.
“Shebuja wa Yosefu aramujyana, amushyira mu nzu y’imbohe bakingiraniramo imbohe z’umwami, aba muri iyo nzu y’imbohe. 21 Ariko Uwiteka aba kumwe na Yosefu, amugirira neza, amuha kugirira umugisha ku murinzi w’iyo nzu y’imbohe. 22Uwo murinzi arindisha Yosefu imbohe zose zari muri ya nzu y’imbohe, ibyo bakoreragamo byose ni we wabikoreshaga. 23Umurinzi w’inzu y’imbohe ntiyagira ikintu agenzura mu byo yamurindishije, kuko Uwiteka yari kumwe na we, kandi ibyo yakoraga Uwiteka yamuhaga kubikoresha ukuboko kwiza..” (Itangiriro 39:20–23)
Inkuru ya Yozefu ni urugero rwiza kuko dukwiye gukora ibikwiye. Kandi bitwerekako ushobora gukora neza ariko ugahemukirwa nuwakakwituye ineza. Gusa uko byagenze kose Yozefu yubahishijwe n’Imana mu maso y’abantu kuko nawe yahamirije Imana ahantu hiherereye ubwo muka potifari yamugeragereshaga kuryamana nawe. Uziko Imana ishako dukirizwa n’ahatagaragara kugira imirimo myiza wakoze itazwi yo ubwayo izayimenyekanishirize.
Umukobwa muto w’umunyagano
Mu gitabo 2Abami5 hari inkuru ivuga ku mugaba w’ingabo z’isiriya wari umunyacyubahiro ariko arwaye ibibembe . Hari umwana w’umunyagano wari umwisirayerikazi nta kindi bibiliya imuvugaho usibye kuba yari azi neza ko iwabo muri isirayeli hari abahanuzi w’Uwiteka. Utyu mwana w’umukobwa yabaye umuvugabutumwa bwiza kuri shebuja bituma akira ibibembe
Uyu mwana yari umunyagano birumvikana ko nta burenganzira yagiraga kuko yari mu gihugu kitari ikiwabo ariko yakunda abantu Imana yashyize bugufi bwe yifuza gusangira nabo ibyo azi ku Uwiteka.
Ubwo yamenyagako shebuja arwaye ibibembe , yagize ishyaka ryo ku mubwira umuhanuzi w’Imana ,Elisa n’uburyo Imana ikorera muri we.
“Nāmani umugaba w’ingabo z’umwami w’i Siriya yari umutoni kuri shebuja kandi w’umunyacyubahiro, kuko ari we Uwiteka yaheshaga Abasiriya kunesha. Yari umugabo w’umunyamaboko w’intwari, ariko yari umubembe. 2Icyo gihe Abasiriya bajyaga gutabara bakarema imitwe y’abanyazi. Bukeye bajya mu gihugu cya Isirayeli banyagayo umukobwa muto, aba umuja wa muka Nāmani. 3Bukeye uwo muja abwira nyirabuja ati “Icyampa databuja agasanga umuhanuzi w’i Samariya, yamukiza ibibembe !” (2 Abami 5:1–3)
Uziko Imana ishakako tubwira abakomeye mu by’isi, gukomera n’imirimo igaragaza kwera kwayo kandi ibi bituma tubera abandi umugisha, kuko tuba tubaye abagabura beza b’ijambo ry’Imana. Kandi kuvuga imirimo y’Imana ntibisaba uburambe runaka n’imyaka myinshi y’ubukure.
Daniyeli n’inshuti ze
Inkuru ya Daniyeli , Meshake , Shadarake na Abedenego ni inkuru izwi cyane n’abantu benshi. Ifite inyigisho zikomeye mu buzima bwa gikirisito kuko yigisha abantu kubana n’Imana mu bihe bitandukanye by’ubuzima: Yigisha umuntu kubana n’Imana mu bihe by’ubukene, ubukire, ndetse ikigisha kubana n’abandi amahoro wicisha bugufi kandi usenga. Aba basore bane babaye indashyikirwa mu bihe byo kubana n’Imana.
Meshake , Shadarake na Abedenego bajugunywe mu itanura ry’umuriro ubwo bari bafite imyaka hagati y’icumi na mirongo itatu bari bato cyane kandi batangiye guhamya ibyo bizera bafite imyaka umunani , mu Daniyeli 1 , hatwereka banga kurya no kunywa ibyo kurya by’I Bwami kuko byari bihabanye nibyo bizera mu muco w’abayuda, nicyo cyatumye basaba kubagaburira amafunguro yabo. Bahagaze ku kwizera kwabo nubwo bari bakiri bato.
Inyungu zaturutse ku mwanzuro bafashe wo guhesha Imana icyubahiro banga kwiyandurisha ibyo kurya by’i Bwami, byatumye Imana ibaha ubwenge n’ubumenyi (Daniyeli 1:17) uyu murongo utwerekako Imana yabahaye ubwenge “Maze abo basore uko ari bane, Imana ibaha kujijuka no kuba abahanga mu byo bigishwa no mu by’ubwenge, ariko Daniyeli yagiraga ubwenge bwo kumenya ibyerekanwa byose no gusobanura inzozi.”
Utitaye ku kigero cy’imyaka ufite , ufite ububasha bwo gushyira ubuzima bwawe mu buzima bw’Imana kugirango uyemerere gukorera muri wowe. Imana irakora kandi izarushaho gukora imirimo ikomeye muri iyi isi. Imana ihitamo gukoresha abantu b’i myaka yose kugira babashe gusohoza umugambi wayo. Mbega ibintu bitangaje kwemera Imana ikagukoresha kugirango isohoze umugambi wayo utangaje bihesha umugisha .
Source: https://www.whatchristianswanttoknow.com
Ismael@Akiza.org


text:
Ni iki nakora ngo Imana isubize amasengesho yanjye?
Ikibazo: Ni iki nakora ngo Imana isubize amasengesho yanjye?
Igisubizo: Abantu benshi bumva ko gusubizwa amasengesho yabo ari uguhabwa ibyo basengeye. Iyo batabonye ibyo basabye, ubwo isengesho ryabo ntiriba 'ryashubijwe'. Ariko ibi ni ukutumva gusenga neza. Imana isubiza buri sengesho riyerekejweho. Rimwe na rimwe Imana isubiza 'oya' cyangwa 'ba utegereje'. Imana idusezeranya gusubiza amasengesho yacu iyo dusabye ibijyanye n'ubushake bwayo. 'Kandi iki ni cyo kidutera gutinyuka imbere ye: ni uko atwumva iyo dusabye ikintu nk'uko ashaka, kandi ubwo tuzi ko yumva icyo dusabye cyose, tuzi n'uko duhawe ibyo tumusabye.' (1 Yohana 5:14-15).
Bivuga iki 'gusaba nk'uko Imana ishaka'? Gusaba ibijyanye n'ubushake bw'Imana ni ugusaba ibihesha Imana icyubahiro cyangwa gusaba ibyo Bibiliya yerura ko ari ubushake bw'Imana. Iyo dusabye ibidahesha Imana icyubahiro cyangwa bitajyanye n'ubushake bwayo mu buzima bwayo, ntabwo Imana ibiduha. Nonese ni gute twamenya ubushake bw'Imana? Yo ubwayo idusezeranya ubwenge iyo tubusabye. Yakobo 1:5 ivuga yuko: 'ariko niba hariho umuntu muri mwe ubuze ubwenge, abusabe Imana iha abantu bose itimana, itishāma kandi azabuhabwa'. 1 Abatesalonike 5:12-14 hatubwira byinshi biri mu bushake bw'Imana. Uko tugenda dusobanukirwa ijambo ry'Imana kurushaho, ni nako tuzagenda tumenya kurushaho ibyo tugomba gusengera (Yohana 15:7). Uko tugenda twumva neza icyo tugomba gusengera, ni nako tuzarushaho kubona Imana idusubiza 'yego'.
English
Ni iki nakora ngo Imana isubize amasengesho yanjye?


text:
Ubwo yaganiraga na Inyarwanda.com Rev Boy yatangarije umunyamakuru ko Rev ari impine y'ijambo Révérend, izina yari yarahawe mu kubyiruka kwe kubera kwitonda no gucisha make yari yarabyirukanye. Yadutangarije ko yatangiye muzika ku myaka 17 yandika indirimbo mu njyana zinyuranye ariko ataramenya neza niba koko azavamo umuhanzi ukomeye nk'uko yatangiye urugendo rwa muzika kuri iyi nshuro.
Rev Boy
Ku myaka 24 y'amavuko ni bwo uyu muhanzi yinjiye bwa mbere muri studio atangira gukora indirimbo ye ya mbere. Icyakora ntiyahitaga azishyira hanze ahubwo yari amaze imyaka itanu yimenyereza yandika indirimbo yewe zimwe zikajya hanze ariko ntazimenyekanishe. Avuga ko yumvaga hari ikikibura ariko magingo aya yamaze noneho kwinjira mu ruhando rwa muzika aho yashyize hanze indirimbo ye nshya yise 'DNA'.
Rev Boy na Big Voice bakoranye indirimbo DNA
N'ubwo ariko uyu musore yakoraga indirimbo ntabashe kuzimenyekanisha cyane mu gihe cyatambutse mu byo we asa nugereranya nk'isuzuma yakoze ibitaramo binyuranye akora n'indirimbo zinyuranye harimo n'iyitwa 'Annyam' yagiye hanze mbere cyane ko yari yayikoranye n'umuhanzi wo muri Senegal witwa BDS. Icyakora mu gihe hategerejwe ibindi bihangano by'uyu muhanzi yabaye ashyize hanze indirimbo 'DNA' akaba yarayikoranye n'umunyarwanda nawe uba mu Bubiligi witwa Big Voice.
UMVA HANO IYI NDIRIMBO NSHYA YA REV BOY YISE 'DNA'


text:
Abaturage bo mu murenge wa Rugabano, akagari ka Gitega mu Karere ka Karongi, bimuwe aho bari batuye hakaba hari guhingwa icyayi, baravuga ko ubuzima butameze neza nyuma yo gutuzwa mu midugudu bakaba batakigira ahantu bahinga imyaka ibatunga. Ibi ariko siko ubuyobozi bubibona, aho bugaragaza ko abimuwe bahawe ingurane y’inzu zo kubamo n’amafaranga.
Bamwe muri aba baturage baganiriye n’ikinyamakuru Ukwezi.com bavuga ko batishimiye ubuzima babayemo nyuma yo kwimurwa mu masambu yabo, ngo kuko kubaho badafite aho bahinga ibibatunga bigoranye cyane.
Bavuga ko bagomba kurya ari uko bafite amafaranga mu gihe mbere baryaga kumyaka babaga bejeje mu mirima yabo.
Uwitwa Mukamurenzi watujwe muri uyu mudugudu avuga ko ubuzima bwatangiye kubagora mu mezi agera kuri ane bamaze muri uyu mudugudu.
Yagize ati “ Natungwaga n’ibyo nahingaga mu murima wanjye, none ubu wabaye uwa leta bari kuwuhingamo icyayi.Ibyo kurya ubu ni ibibazo.”
Akomeza avuga ko n’ubwo badafite aho bahinga, ngo barashima aho bimuriwe ngo kuko babakuye mu manegeka babatuza mu mazu agezweho arimo amazi n’umuriro.
Uwitwa mubyeyi w’abana 5 avuga ko batarimurwa bari bafite aho guhinga, badasabwa guhaha byinshi kuko bimwe babaga barabyejeje.
Yagize ati “Ubu buzima ntabwo ari bwiza, Leta yadushakira imirimo nk’ abadamu kuko iyo ntagiye mu cyayi nirirwa nicaye nabuze icyo nkora.Mbere nibwo nari mbayeho neza ngifite isambu yanjye nanone barayijyanye”
Abaturage bimuriwe mu mudugudu w’icyerekezo ni abakuwe mu gace kari gukorerwamo umushinga w’icyayi, ahari ibice bibiri,ikiri kubakwamo uruganda ruzajya rutunganyirizwamo icyayi ndetse n’igice kizahingwamo icyayi.
Uhagarariye ibikorwa by’uyu mushinga wiswe Rugabano Tea Company, Frank Rwubuzizi yavuze ko uyu mushinga ugamije kuzamura ubuhinzi bw’icyayi ndetse no gutanga akazi ku baturage ba nyakabyizi, aho abagera ku bihumbi bine bakora muri uyu mushinga.
Umuyobozi w’ Akarere Ka Karongi Ndayisaba Francois avuga ko aba baturage batazicwa n’ inzara kuko bahawe ingurane y’amafaranga n’amazu meza yo kubamo, kandi hakaba hari hegitari 40 basigiwe ngo banyirazo bakomeze bazihinge
Yagize ati “Ariya mazu yubatswe ku bufatanye bw’akarere na NAEB, abaturage bahabwa ingurane z’ubutaka abari bafite hanini bahabwa n’amafaranga. Muri kiriya gice, hari n’ubutaka buzasigara ari ubw’abaturage. Hegitari zigera muri 40 bazajya bahinga ndetse hari na gahunda yo kuzabaha inka,"
Akomeza avuga ko kandi muri uwo mushinga w’icyayi hatangwamo imirimo, bikaba biri mu bizafasha aba baturage kubona akazi kazabafasha mu mibereho yabo.
Izi nzu zahawe abaturage bimuwe ahari guhingwa icyayi, buri imwe ifite agaciro k’amafaranga y’u Rwanda miliyoni 12.
Abamaze kwimurirwa muri uyu mudugudu w’icyitegererezo ni imiryango 140, hakaba hari icyiciro cy’imiryango 40 cy’abazimurwa vuba aha ndetse n’icyiciro cya gatatu cy’abandi bazubakirwa amazu ageretse (etage) ku buryo abantu 328 bose bazahabwa amazu yo kubamo.
Aha niho himuwe abaturage ubu hari guhingwa icyayi
Inzu abaturage bimuriwemo
Umuyobozi w’ Akarere Ka Karongi Ndayisaba Francois avuga ko abaturage bazabyungukiramo kuko bahawe ingurane ndetse bakaba bafite amahirwe yo kubona akazi mu mushinga w’icyayi wabegerejwe


text:
Hindura amagenamiterere yo kwinjira mu bigurwa y’Ububiko bwa Windows
Ububiko bwa Windows bukubaza ni ijambobanga ryawe buri uko uguze ikintu. Kugira ngo woroshye kugura unasimbuke intambwe y’ijambobanga:
Jya kuri Ububiko porogaramu maze uhitemo ifoto yo kwinjira yawe yegereye akazu k’ishakisha.
Jya ku Amagenamiterere > Kwinjira mu kugura > Koroshya uburyo bwo kugura bwanjye.
hindura ujye kuri Birafunguye.
Biratuma ugura mu Ububiko utanditse ijambobanga.
Ibindi bikoresho byawe ntibigerwaho n’ibyahinduwe kugeza uhinduye igenamiterere rya buri kimwe.
Iri genamiterere rireba amagurwa muri porogaramu.


text:
Ukwemera kwacu updated
UKWEMERA KWACU
I. IMANA
Twemera ko hariho IMANA imwe rukumbi y’ukuri ; Umuremyi w’ibintu byose. Mu Mana imwe harimo Ubutatu: Imana Data wa twese, Imana Umwana, n’Imana Umwuka Wera. Buri wese mu bagize Ubutatu ahwanyije Ubumana n’undi ntakigabanijeho n agito, bityo rero ukwera kugaragaye kuri umwe kuba kuri no ku wundi uwariwe wese mu bagize Ubutatu bw’ Imana.
Imana irihagije ubwayo nta nkunga iyariyo yose ikenera hanze yayo, ntihindagurika mu miterere yayo, Imenya byose, Ibera hose icyarimwe, Irera, Ishobora byose, kandi ntiwayisobanukirwa uko yakabaye.
Mu nzira zayo zose; gukomera kwayo ntikugira umupaka, Igira imbabazi, Irakiranuka, Irihangana, Igira impuhwe, kuyigeraho bishoboka gusa iyo unyuze kuri Kristo
Imana ni Urukundo, bityo rero inama zayo n’ ibikorwa ni muri Rwo wabishakira, ni Rwo kamere yaYo y’ ibanze.
YESU KRISTO
Twemera ko YESU KRISTO ari Imana.
YESU w’I Nazareti yari Imana ifite umubiri w’ umuntu, akaba Imana nya Mana kandi akaba umuntu nya muntu. Yihinduye umuntu mu gihe inda isamwa mu buryo butangaje n’Umwari Mariya mu mbaraga z’Umwuka Wera. YESU yaje mu isi kugirango adukize.Yarababajwe, arabambwa, arapfa, arahambwa, ku bwacu.
Twemera ko YESU KRISTO yazutse atsinze urupfu. Yazukanye umubiri ufite ubwiza buhebuje
Yazamutse ajya mu Ijuru , ubu yicaye ari Umwami nyiri icyubahiro , ari iburyo bw’Imana Data, adusabira , kandi niwe Muhuza umwe w’Imana n’abantu .Azagaruka kandi azacira abantu imanza
YESU KRISTO yabayeho atagira icyaha .Yemeye kuba impongano (indishyi) y’ibyaha Ubwo yapfaga ku musaraba, yishyizeho igihano cyari kitugenewe, kugira ngo Umwizera wese abone agakiza.
UMWUKA WERA
Twmera yuko Umwuka Wera ari umwe mu bagize Ubutatu bw’Imana. Twemera ko Umwuka Wera yazanywe mu isi no guhishura, no kubahiriza Kristo, no guhesha abantu agakiza. Yemeza abantu ibyaha, akabazana kuri Kristo, akabaha Ubugingo bushya. Atura muri bo uhereye igihe babyariwe ubwa kabiri, kandi abashyiraho ikimenyetso kugeza ku munsi wo gucungurwa.
Umwizera yuzuzwa Umwuka Wera mu bugingo bwe, agahabwa imbaraga n’uwo Mwuka Wera no kuyoborwa na we kubwo kwizera. Buri mwizera yahamagariwe kubaho mu mbaraga z’Umwuka Wera utuye muri we kugirango adakora ibyo kamere irarikira, ahubwo yere imbuto zubahisha Imana.
IBYANDITSWE BYERA
Twemera yuko Biblia igizwe n’ibitabo 66.Muri byo 39 bigize Isezerano rya Kera, naho 27 bigize Isezerano Rishya. Byatanzwe nta mafuti arimo, byanditswe n’abera b’Imana bashorewe n’Umwuka Wera. Birimo ibikwiriye byose ngo abantu bakizwe. Nibyo bituyobora mu kwizera no mu migendere yacu, kandi cyane cyane bigaragaza
ibyerekeye YESU KRISTO.
Twemera yuko Ibyanditswe Byera byerekana rwose gushaka kw’Imana; nuko rero abantu ntibakwiye guhatwa gukurikira cyangwa kwizera ibitari muri byo cyangwa ibidashobora guhinyuzwa na byo, kugira ngo babone gukizwa.
ABANTU
Umuntu yaremwe mu ishusho y’Imana nta cyaha afite, kubwo kutumvira aza gucumura ku Mana, ibyo bituma atandukanywa nayo. Kugwa mu cyaha kwa Adamu kwatumye abantu bose bacirwaho iteka.
Kamere y’umuntu yarononekaye.Kubwo ibyo, ntashobora kunezeza Imana .Buri wese akeneye kuvuka ubwa kabiri no guhindurwa mushya n’Umwuka Wera.
AGAKIZA
Agakiza k’umuntu ni impano yuzuye Imana itangira ubuntu; nta kintu na gito umuntu abasha kuyongeraho kugira ngo akizwe, yaba imirimo myiza cyangwa imihango y’idini.
Abo Imana iha agakiza, bitwa abakiranutsi, ni abashyira ibyiringiro byabo muri YESU KRISTO, bakamwizera nk’Umwami n’Umukiza wabo bwite .Umuntu wese wizeye YESU KRISTO nk’Umwami n’Umukiza we bwite yitwa umukiranutsi mu maso y’Imana.
ITORERO
Imana itegeka ubwoko bwayo guteranira hamwe buri gihe kubwo kuyisenga, gukora imihango y’Itorero, guhimbaza, gukomezanya no guhugurana dukoresheje Ibyanditswe Byera. YESU KRISTO ni Umutwe w’Itorero ariryo mubiri we ugizwe n’abantu bose, abakiriho n’abapfuye bunzwe na Kristo kubwo kwizera.
IBY’IMPERUKA
Iyo Uwizera apfuye, ahita abonana na Yesu Kristo ubutazatandukana, akaba azi neza ko ategereje kuzambikwa umubiri mushyashya mwiza cyane mu gihe cyo kuzuka.
Iyo utizeye apfuye yinjira ahantu hamutandukanya burundu n’ Imana,akaba aba azi neza ko ategereje kuzuka k’ umubiri we, no gucirwaho iteka, ndetse no guhabwa igihano kitazagira iherezo.
Twizera ko Impanda y’imperuka izavuga, abapfuye bizera bazuke, abakiriho bizera nabo bahindurwe, ibyo byiciro byombi bumvire impanda icyarimwe, bose bazamurwe basange Yesu ku gicu aho azaba abategerereje. Bazamarana na Yesu imyaka itatu n’ igice, aho ku gicu, abera bahabwa amakamba. Iyo myaka nirangira Yesu azajyana Itorero mu ijuru kurimurikira Imana Data, nanone bahamarane imyaka itatu n’ igice. Iyo myaka itatu n’ igice nayo nirangira, nibwo Yesu azagarukana n’ Itorero kwima imyaka igihumbi ku isi.
Iyo myaka igihumbi nirangira, Yesu azaboha satani, abanyabyaha nabo bazukire guhanwa, hanyuma Satani n’ abanyabyaha basigare mu ihaniro ritazagira iherezo, maze Yesu asubirane n’ Itorero mu ijuru kubanayo bitagira iherezo.


text:
Akarere ka Nyabihu Meya ari kwitana ba mwana na Minisitiri w’uburezi kw’ihagarikwa ku kazi ry’umuyobozi w’ikigo cy’amashuri yisumbuye ya Rambura y’abakobwa
Imikorere ihamye irengera buri wese , naho imikorere ya munyumvishirize irenganya nyakamwe kuko aba nta kirengera.Umuyobozi wese iyo ajya gutangira akazi afata idarapo akarahirira ko atazakoresha ububasha ahawe mu nyungu ze.
Akarere ka Nyabihu ho ntibabikozwa kuko imboni y’akarere ka Nyabihu muri Guverinoma ariwe Minisitri w’uburezi hamwe na Meya ntibatanga ishusho ihamye, kuko byatumye umuyobozi w’ishuri ry’isumbuye rya Rambura y’Abakobwa( Groupe scolaire Rambura|filles) ahagarikwa amezi atandatu.
Uruhururikane rw’amagambo rwabaye rwinshi hacicikana imvugo zitandukanye,buri wese yivugira ibye,ariko haza kugenda havugwa ko Umubikira witwa Mukakayumba Marie hamwe na Padri mukuru wa Paruwase ya Rambura baba babyihishe inyuma.
Tukimara kumva y’uko Minisitiri w’uburezi yaba yarirukanye umuyobozi w’ishuri rya Rambura Filles, twandikiye Minisitri ubutumwa (sms) kugira ngo adusobanurire ibyo yavugwagaho na meya w’akarere ka Nyabihu Mukandayisenga Antoinette wemezaga ko ibaruwa yanditse ahagirika uwo muyobozi w’iryo shuri ko ari Minisitiri w’uburezi wabimutegetse. Ministri w’uburezi yarabihakanye avuga ko we ntamabwiriza yigeze atanga, ko rero ibyo meya yakoze yabyirengera ku giti cye.
Byatumye dukurikirana kugira ngo tumenye impamvu yatumye meya yubahuka kuba yarabeshyeye Minisitiri.
Amakuru twatohoje, bamwe batubwiye ko meya yitwaje umuganda wabaye ku wa 25/08/2018 ubwo Minisitiri yari yawitabiriye nk’imboni y’akarere bityo ,nyuma yaho mu kwinegura, aho kwishimira ibikorwa bikozwe kandi n’uwo muyobozi yagizemo uruhare ahubwo bahamusanganiriza ibibazo bidafite aho bihuriye nagahunda y’uwo munsi.
Abaturage ba Nyabihu twabajije batubwiye ko bo babona ari umutego bari bateze Minisitiri ngo bizitwe ko umuyobozi w’ishuri ariwe wasize amwirukanye bati rero, twe twabonye ari ibintu byari bifite ikindi kibyihishe inyuma.
Umwe mu baturage utarashatse ko amazina ye ndetse n’umwuga byatangazwa yagize ati”none se nimba umuyobozi w’ishuri azakora ikosa bakaririndiriza Minisitiri ubwo kumugira inama bizaba ryari?”
Bakomeza bibaza kubwisobanure bw’umuyobozi w’ishuri bati”ese ubundi ko twumvise mu kwisobanura k’uwo muyobozi yaravuze ko ikibazo cyakemutse kandi neza, ko hari hashize icyumweru cyose amashuri atangiye ibintu byararangiye , abumvise visi meya ushinzwe imibereho myiza y’abaturage akanagira amashuri mu nshingano ze bamwibajijeho kuko niwe watanze ikirego akanibazwaho icyo yifuzaga, niba nta nzika yari yararwaye uyu muyobozi w’ishuri rya Rambura Filles. Abandi bati ariko se uyu muyobozi ko uyu visi meya ari bwo akigera mu karere umuyobozi w’ishuri aramuhora iki ko bataragira ibyo bapfa mu mikoranire? Nuko abandi bati cyanga yusaga ikivi cya visi meya yasimbuye!
Undi nawe yagize ati”abayobozi bakuru baragowe, Minisitiri ntiyegeze asaba meya n’abo bafatanyije kwirukana, no mu bushishozi bw’umuyobozi mukuru nk’uriya ntabwo yakora ikosa ryo kurenganya umukozi wo hasi ashingiye gusa kuko bamumushyize imbere, bati icyo twumvise nk’abantu twari tuhibereye, n’uko ahubwo yabasabye gukurikirana n’andi mashuri bagacyaha abakeneye inama ndetse n’abakora neza bakabashyigikira.”
Hari n’uwatubwiye ati”icyakora koko byagaragara ko Minisitiri yari yabwiwe amagambo menshi kuko iyo bitaba ibyo ntiyari kwemera kwakira ikibazo nk’icyo atabanje kubaza bo icyo bagikozeho n’ingaruka cyaba cyarateye zatuma gifatirwa umwanya wo kukiganiraho mu muganda”
Ese ubundi by’ukuri iki kibazo ni ikihe?
Tugeze kuri iki kigo cya Rambura twahasanze umuyobozi ushinzwe imyitwarire y’abanyeshuri (umubikira Mukakayumba Marie) uyu yanze kutwakira ndetse abuza n’abarimu kuduha amakuru twagerageje no kumwereka ko n’ubuyobozi bw’akarere twaganiriye ariko biranga biba uby’ubusa.
Ese yikanga iki?
Nyuma y’amananiza menshi, ndetse abanje guhamagara ku karere ngo bamugire inama, yagezeho aduha amakuru uko tuyifuza. Yatubwiye ko we yari ari iwabo muri kominote ko rero atamenye ibyabaye ku mugoroba w’uwo munsi. Tumubajije uko ubundi basanzwe bakira abanyeshuri, yatubwiye ko ubundi umunsi wo gutangira, abanyeshuri basanga bateye intebe ku mabaraza y’ ikigo, aho bose baza babareba. Avuga ko ubundi bakirwa mu byiciro bibiri: hari abakirwa n’umucungamutungo w’ikigo abujuje ibisabwa bakakirwa abatabyujuje bagasubira yo kubishaka cyangwa bakazana n’ababyeyi babo bagatanga igihe cyo kuzishyura.
Ati iyo bavuye aho bajya kwerekana ibikoresho bazanye bazifashisha mu gihe bari ku ishuri, ibi rero ati byo rero ari jyewe ubwanjye ari naba animatrice, nitwe tubisuzuma, utabyujuje akenshi abishakira hafi aha muri utu dusanteri twegereye ishuri.
N’ubwo yakumiraga ngo hoye kugira umwegera ndetse n’abarezi, ariko bamuciye murihumye maze baduha amakuru akurikira:Bose ibyo twaganiriye bahurizaga ku ngingo y’uko bafite ubwoba ko ababonye baganira n’itangazamakuru bahura n’ikibazo gikomeye cyane.
Umwe muri bo yagize ati” maze imyaka nkora muri iki kigo, nta kibazo twagiraga ariko kuva uyu mubikira yaza byahindutse ibindi bindi kuko we avuga ko yatumwe na kiliziya gucunga iki kigo”’
Undi akomeza atubwira muri aya magambo ati”bamwe muri twe usanga bamwihohoraho batinya ko ngo yabatangira raporo ngo mbi cyangwa akaba yaduhesha amanota mabi muri kiliziya tukirukanwa”
Ibi byatumye twifuza kumenya nimba hari aho ahuriye n’ihagarikwa ry’umuyobozi w’ikigo ?
Umwe mu barezi baduhaye amakuru ati”ntagushidikanya, nonese mwebwe mutagiye kure nimba abanyeshuri bari boherejwe iwabo ubundi ntibagende kandi umugoroba wagera bagahurira ku kigo, ni gute atabimenye kandi ari we bagombye kuza basanga? Bati, ahubwo se buriya si we bagombye kubabaza mbere y’abandi bose?
Yakomeje agira ati “rwose iyo ashaka yari kubinjiza ntanumenye ko baje, n’ibi bibazo byose ntibyari kubaho kuko n’ubusanzwe se ko atuwe yitwara nk’uyobora na directrice, ubwo uwo munsi yabujijwe n’iki?
Undi we yatubwiye ko prefete ubwe ari we wamubwiye muri aya magambo ati”njyewe bariya bayobozi baje ari njyewe ubahamagaye, nabonye bageze ku kigo mpita nikingirana mu biro nzimya amatara ubundi mbonye bamaze kugenda nange ndataha”
Twababajije impamvu batekereza yatuma abayobozi b’ikigo akoramo bahagarikwa kandi ari uwihaye imana ? Dore bimwe mu bisubizo baduhaye
Masera ni umuntu mubi pe ntabwo akunda kino kigo, wagira ngo ashaka ku kiyobora.
Undi ati nyine yabikoze kugira ngo umuyobozi ahure n’ikibazo kuko aba yaramubwiye aho guhuruza imbaga; ati ese yavuga ko hari uwamubujije gukora akazi ke ?
Twashatse kumenya icyo aba barezi babona cyaba umuti w’ikibazo maze bagira bati”bazamuhindure rwose kuko natwe ni ukwirirwa tumuhakirizwaaho kugira ngo buke kabiri. Undi ati”rwose ikigaragara ni uko yiyoberanya gusa icyo agambiriye ni uko bose bagomba kumwubaha.”
Hari n’uwavuze ati rwose masera ataragera hano nta kirego twari dufite ariko ubu akabaye kose karuhukira mu bayobozi aha yavuze kandi ko hari ibyo bantu bakwiye kwikemurira ku giti cyabo bitagombye impuruza”
Ese abaturanyi b’ikigo babivugaho iki?
Umuturage umwe utarashatse ko amazina ye atangazwa avuga ko kurera muri iki gihe bitoroshye ati” njyewe ndabona kurera muri iki gihe bikomeye nimba kuganira ku bintu, nta kugira inama umuntu bigikorwa ahubwo yisanga yahagaritswe.”
Akomeza agira ati”hari abanyeshuri rwose twabonaga bazerera hano wababaza ibyo gutaha bakakubwira ko batahira igihe bashatse.”
Undi we yagize ati” mu bihe bishize, ishuri ryari ryihagazeho ku buryo nta kajagari, ibintu byose byari biri kuri gahunda ariko ubu hajemo kidobya”
Bakomeza bavuga ko wabonaga abanyeshuri bafite umuntu bishingirikijeho ku buryo nta mpungenge bagaragaza nkizo bagiraga bakererewe mu myaka yashije.
Nyuma y’ibi twifuje kuvuga n’umuyobozi w’ishuri ariko ntibyadukundira gusa amakuru twahawe ni uko yahagaritswe by’agateganyo.Twashatse kandi kuganira na padiri mukuru uhagarariye Musenyeri muri iri shuri ariko nawe ntitwamubona, twageze iwe aho aba yanga kutwakira yohereza umunyamabanga we Visenti Ntihinyurwa atubwira ko Padri atakira abanyamakuru.
Bamwe mu bakozi bo mu karere ndetse na bamwe mu barezi muri iri shuri bemeza ko uyu mu padiri Nzayisenga ariwe waba yihishe inyuma y’ibi byose kuko ngo Meya yanditse ibaruwa naho padiri aza kuyisinya.
Ese padiri yaba afite inyungu zihe muri ibi bivugwa?
Bamwe bati buriya afite uwo yibonamo !
Abandi bati nta kuntu ataba abifitemo inyungu kuko meya ntabwo yakora ku muyobozi w’ishuri rya kiliziya atabanje kubaza nyiri ikigo, bati buriya inyungu abifitemo izatinda ariko izamenyekana.
Hari uwatubwiye ati icyakora abaye abiri inyuma ubwo byaba ari rwaserera yifitiye kuko kugira icyo yapfa n’uyu mudamu uyobora ikigo ntabwo byaba byunvikana kuko yakoranaga neza nuwo yasimbuye.”ati uyu Padri Pio ntabwo aramara n’umwaka aje ino. Bati keretse rero niba ari gahunda yahawe cyangwa nawe akayiha ku zindi nyungu zitaramenyekana.
Ibi tuzakomeza kubitohoza tunizera ko aba bombi tuzageraho tukababona bakatwihera amakuru ya nyayo.
Ese Musenyeri we avuga iki kw’ihagarikwa ry’umukozi we?”
Twagerageje kumushaka ku murongo wa telefone ntitwamubona.
Mukandayisenga Antoinette meya w’akarere ka Nyabihu
Amina francoise (umurezi ufitanye isano na meya w’akarere ka Nyabihu), Padri mukuru wa paruwasi ya Rambura Piyo Nzayisenga,
Simpenzwe Pascal visi meya ushinzwe imibereho myiza y’abaturage, aba nabo bashyirwa mu majwi kuko hari aho bahurira n’ibibazo byatezwaga n’uwahoze ari visi meya ufunze.
Umubikira yaba ariwe wahuruje inzego ?
Umwe mu banyeshuri mu bari batujuje ibisabwa n’ishuri, utarashatse ko amazina ye atangazwa tuganira yadutangarije ko we na bagenzi ko batari bafite ibisabwa ndetse n’amafaranga y’ishuri, avuga ko bageze hanze umushumba uragira inka witwa Francois Nsengamihigo yaje akababwira ko masera Mariya amutumye ngo ntibatahe ko aza kubagarura mu kigo bakinjira.
Yagize ati “ masera arantumye ngo ntimutahe ahubwo mujye kwa padiri, mutange ikirego ko babirukanye kandi Leta ivuga ko nta munyeshuri ugomba kwirukanwa”
Twababajije niba baragiye kwa padiri?
Abo banyeshuri badutangarije ko padiri yababwiye ngo ntibagire aho bajya ko ntawushobora kubirukana kandi ahari.
Uwo munyeshuri yakomeje atubwira ko padiri Pio ngo yabahaye amafaranga ngo baze kujya kurya amandazi ko ibyabo biza gusobanuka nyuma nahuguka.
Umunyeshuri waduhaye amakuru yatubwiye ko bari kumwe n’abanyeshuri b’inshuti za masera Mukakayumba bafite telefone baje kuvugana nawe abandi yahamagaraga ababyeyi babo kugira ngo babwire abana babo bagume kw’ishuri.
Twabajije abanyeshuri nimba kugeza ubu baramaze kwishyura amafaranga y’ishuri nk’uko bisabwa? gusa bamwe batubwira ko bahise bareka kwishyura.
Uyu munyeshuri twamubajije nimba hari umushyikirano wihariye yaba afitanye na padiri Pio Nzayisenga?
Yaratubwiye ati sista wanjye( mukuru wanjye) ni we nshuti ya padiri ati maze kuri vizite, niho arara kuko ngo haba icyumba cy’amasengesho.
Uyu mwana rero we ku giti cye avuga ko padiri Pio yamubwiye ko buri bucye yirukana umuyobozi w’ikigo.
Uyu munyeshuri yakomeje atubwira ko ubwo hari ku wa gatanu w’icyo cyumweru ubwo padiri Pio Nzayisenga yari yaje kubigisha iyobokamana yarababwiye ngo bamwandikire ibaruwa yo kwigaragambya ku muyobozi w’ishuri kugira ngo mugenzi wabo wari wahawe igihano akivemo. Twamubajije izina rya mugenzi we n’igihano yari yahawe, n’icyari cyatumye agihabwa? Adusubiza yagize ati, mugenzi wanjye yitwa Celine akaba yari yahaniwe ko yavugije induru idasanzwe bamutuma umubyeyi ngo bamuganirize.
Uyu mwana yakomeje atubwira ko yababajwe ni ikintu padiri yavuze ku muyobozi w’ishuri ubwo yavugaga buri rassemblement ko umuyobozi nta burenganzira bwo kwinjira mu kigo afite, aratubwira ngo ni tumubona tuzamubaze ikimugenza.
Umwe mu bakozi bakora groupe scolaire Rambura |filles tuganira twamubajije uko abibona kw’ihagarikwa ry’umuyobozi wabo.?
Yagize ati”kuva umubikira Mukakayumba yagera hano, ibintu byarazambye kuko akunda amatiku kugeza naho arema amatiku mu banyeshuri ndetse n’abarimu.” Ibi natwe twarabyiboneye ubwo twageraga mu kigo kuko twamusabye kuganiriza abakozi arabyanga, ahubwo akabahinda akavuga ko abahagarariye bose.
Ubu noneho afite nabo yita ba maneko birirwa bacunga bagenzi babo.
Yakomeje avuga ko usanga hari abikingiranye mu biro bye ku buryo utamenya ibyo baba barimo gukora. Urugero: umushumba urangira inka, mwarimu Thomas Hakiruwitonze, Amina Francoise, abanyeshuri bamwe na bamwe twirinze gutangaza hano kuko bataruzuza imyaka y’ubukure.
Dore nk’uyu mushumba Francois yamugize maneko mukuru ku buryo yamuhaye ubushobozi bwo kubahuka abandi bakozi no kugera ku balimu kuko avuga ko we ntacyo bamukoraho.
Umuntu wa mbere twaganiriye ku kibazo cyihagarikwa ry’umuyobozi wa Groupe scolaire Rambura Filles ni meya w’akarere ka Nyabihu kuko ,twamubazaga icyashingiweho? Meya ajya kudusubiza yadutangarije ko twabibaza Minisitri w’uburezi . Twaberetse hejuru ko yabihakanye. Twabajije visi meya ushinzwe imibereho myiza ariwe Simpenzwe Pascal ihagarikwa ry’uyobora Groupe scolaire Rambura Filles icyashingiweho? Simpenzwe yadutangarije ko byatewe ni uko yanze ko abana binjira mu kigo bikagera satanu z’ijoro. Twabajije Simpenzwe igihe abana bagereye ku kigo n’igihe basubirijwe iwabo?Simpenzwe yadusubije ko atazi igihe abana basubirijwe iwabo we ko icyo azi ari uko bahurujwe mu gicuku. Twabajije Simpenzwe niba umwana yemerewe kwinjira mu kigo atishyuye amafaranga y’ishuri? Simpenzwe yadusubije ko bitemewe. Aha rero inzego zishinzwe kurengera abarengana nizo zihanzwe amaso.
Umubikira Mukakayumba Marie wakunzwe kugarukwaho nawe twagiranye ikiganiro tumubaza impamvu ashyirwa mu majwi ko ariwe wagumuye abanyeshuri akabumvisha uburyo baza kugarurwa mu ishuri?Masera Mukakayumba yadusubije ko nawe yabyumvise nk’abandi bose kandi ko nta nyungu yaba afite zo kugumura abanyeshuri.
Twamubajije impamvu we nk’ushinzwe ikinyabupfura mu ishuri bivugwa ko ariwe ukica kugeza naho agira abo yita abe? Mukakayumba yadusubije ko we akorera imana adakorera abantu. Amakuru yose ashingiye ku bibazo biri muri Rambura Filles yerekana ko umubikira Mukakayumba Mariya yaje ashaka kuyobora aho kuyoborwa.
ingenzinyayo.com


text:
Bimwe mu bimenyetso by’ibihe bizaza bivugwa muri Bibiliya n’ibisobanuro byabyo (Igice cya 3)
Bibiliya itubwirako ibyanditswe bifite umumaro wo kweza umuntu no kumutunganya no kumuhanira gukiranurwa. Hari imvugo za gihanuzi ziri muri bibiliya usanga akenshi zigoye kuzumva.Agakiza.org tugiye gusangiza abasomyi bacu, ubusobanuro bw’ubuhanuzi bumwe na bumwe abantu b’Imana bagiye bavuga bayobowe na mwuka wera w’Imana. Kugirango tumenye aho isi ihagaze kwifashishije ibyanditswe byera.
ibihe by’umunezero
Ibyanditswe byera bitwigishako atari muntu wese uzinjira muri biriya bihe by’imyaka irindwi y’umubabaro. Bigiye gutangira abantu bose bakijijwe ntibazabyinjiramo, mbere yuko ibihe byumubabaro bitangira Yesu azatwara itorero ry’abakijijwe(iki ni cyo tubabwira tukibwirijwe n’ijambo ry’Umwami wacu yuko twebwe abaza bakiriho, basigaye kugeza ku kuza k’umwami, tutazabanziriza na hato abasinziriye. Maze natwe abaza bakiriho n’abasigaye duhereko tujyananywe na bo, tuzamurwe mu bicu gusanganira umwami mu kirere. Nuko rero tuzabana n’umwami iteka ryose 1Abatesaronike 4:15,17). Iki cyanditswe kerekanako hazaba ibihe by’umunezero udashira.
Bitubwirako nta mukristo ukwiye gutungurwa n’ibimetso by’ibihe bya nyuma no kuza kwa Yesu ariko ab’isi bazatungurwa ari benshi. Kuko bizamera nk’uko umujura aza mu ijoro atunguranye. Abenshi mu bizeye Yesu muri icyo gihe cy’akarengane bazicwa bazira kwizera Yesu, bazababazwa cyane. Ariko abenshi bazazanwa kuri Yesu nuko bizaba byigaragazako Imana irikurwanya isi.
“Ni umubisha wishyira hejuru y’icyitwa imana cyose cyangwa igisengwa, kugirango yicare mu rusengero rw’Imana, yiyerekane ko ari Imana” 2Abatesaronike2:4. Hano uvugwa ni umwuka wa “anti-kristo”
Igitabo cy’ibyahishuwe kerekana ibikorwa bizabaho mu gihe cy’akarengane(Ibyahish 4:19). Ibimenyetso birindwi Yesu yamenaguye mu byahishuwe 6 byerekana incamake yibyenda kuba mu gihe cya nyuma . Imana izingingira benshi kwizera umwami Yesu ariko bazabisuzugura.
Inzuri z’amatungo, amazi, ibimera n’abantu bazapfa kubera ko inyanja n’imigezi n’ibiyaga bizaba byarahumanye. Kimwe cya gatatu cy’ibiti n’ibyatsi bizuma . Abantu benshi bazarwara indwara z’amayoberane, umujyi wa Babuloni uzasenyuka, ubukungu bw’isi buzahungabana(ibyah17:18). Mu gitabo cy’ibyahishuwe hatubwirako abantu bazamenyako ari ukuboko k’Uwiteka kubikoze ariko ntibazareka ibyaha ahubwo bazayirakarira banayivume(Ibyahish 6:16-17, 9:20-21). Ibyo azaba ari amakosa ndengakamere.
Mu gitabo cya Daniyeli no mu byahishuwe hatubwirako anti-kristo hamwe n’ibihugu by’isi bazatsindwa mu ntambara ya Harimagedoni(Armageddon),Ubwo Yesu azagaruka ari kumwe n’abamarayika bo mu ijuru ndetse na bamwe bapfuye kera bakajya mu ijuru. Yesu azakuraho burundu indwanyi zose z’isi, anti-kristo n’umwuka w’ibinyoma byose bajugunwe mu Nyanja yaka amuriro n’amazuku(Ibyahishuwe 19:20-21).
Abapfuye bizera kristo bazazuka icyo gihe bime ubwami imyaka igihumbi nk’uko byasezeranyijwe mu gitabo cy’ibyakozwe n’intumwa 1:6-7. Ubu bwami buzaba ubw’amahoro ku isi. Isega rizabana n’umwana w’intama,ingwe izaryamana hamwe n’umwana w’ihene,inyana n’umugunzu w’intare (Yesaya 11:6-7).
Buri muntu wese wizeye Yesu azinjira mu ijuru rishya n’isi nshya(Ibyahishuwe 21:1). Aho hantu hazaba ari ahera huzuye umunezero n’amahoro, nta byaha n’umubabaro. Nta bwicanyi, nta bujura. Ntawuzarakarira undi, abantu bazaba bakundana (Ibyahishuwe22:3). Azaba ari igihe cyo kuramya Imana kubw’imirimo yakoze.
Mukomeze kugira imyiteguro myiza yo gutaha ijuru!
Source: https://www.neverthirsty.org
Ismael [email protected]


text:
Nyamabuye: Abakomisiyoneri bakorera mu kajagari bagiye guhigwa bukware
Ubuyobozi bw’Umurenge wa Nyamabuye mu Karere ka Muhanga buravuga ko bugiye guhagurukira abiyitirira umwuga wo guhuza abagura n’abagurisha badafite ibyangombwa.
Ubuyobozi buvuga ko abakora umwuga wo guhuza abagurisha n’abagura bamaze kwibumbira muri Koperative bise “Umuhuza” bityo ko abadafite ibya ngumbwa bose bagiye gukurikiranwa.
Ubuyobozi bufashe uwo mwanzuro nyuma y’uko abakora umwuga wo guhuza abagura n’abagurisha mu Mujyi wa Muhanga bibumbiye muri Koperative, bagaragaje impungenge z’uko hari abiyitirira ubuhuza bakaba bashobora kubasiga isura mbi.
Mutabaruka Denys umwe mu bakora akazi k’ubuhuza avuga ko icyo bifuza ari uko inzego z’ubuyobozi bwa Leta zabafasha guhashya bene abo babangiriza izina.
Agira ati “Hari igihe wumva ku ma radiyo bavuga ko abakomisiyoneri badakora neza, ariko impamvu ni ukubera bene abo bakora nabi bakaduteranya n’abaturage.
twifuza ko twabegera abadashaka kujya muri koperative tukabashyikiriza inzego z’ubuyobozi”.
Umuyobozi wa Koperative Umuhuza Philbert Biziyaremye avuga ko bagitangira Koperative bari bake ariko kubera akajagari ko kutishyurwa neza no gufatwa nk’abatekamitwe biyemeza gushinga Koperative.
Agira ati “Mu bushobozi dufite twatangiye igikorwa cyo kuremera abatishoboye, tumaze kwishyurira abantu 100 ubwisungane mu kwivuza, ariko tubikesha ko twishyize hamwe tukaba tubona icyo dusagurira abandi”.
“Igihe abadafite ibya ngombwa bakomeza kutwicira izina kandi dufite ubuzima gatozi, byatuma umwuga wacu ufatwa nabi kandi wari udutunze n’imiryango yacu”.
Umunyamabanga Nshingwabikorwa w’Umurenge wa Nyamabuye Laurent Rurangwa, avuga ko bagiye gufasha iyi Koperative guhangana n’abiyitirira umwuga wo guhuza abaguzi n’abagurisha.
Ibi ngo babikoreye ko Koperative Umuhuza ifite ubuzima gatozi, kandi ifasha umurenge mu kwita ku mibereho myiza y’abaturage.
Agira ati “Tugiye kubafasha gukurikirana bene abo bakorera mu kajagari kuko bateza umutekano muke. Tuzabegera tubigishe kuko abakora aka kazi bubahiriza amategeko ya koperative, abatayirimo rero ntabwo twabarebera”.
Koperative Abahuza ifite abanyamuryango 50, mu Mirenge y’Umugi wa Muhanga ari yo Nyamabuye, Muhanga, Shyogwe na Cyeza.
Ibitekerezo ( 1 )
nibyiza guca akavuyo kabiyita abakomisiyoneri,Ariko ubuyobozi bw’umurenge nibushake uko bwaca inzererezi zisigaye ziba kumanywa,cyane cyane ahagana Ku isoko.cg nabo bahabwe babumbirwe muri cooperative bahabwe ubuzima gatozi!


text:
Ishyirahamwe ry’abacunda bagemuraga amata kuri koperative z’aborozi zo mu mirenge ya Murundi na Gahini mu Karere ka Kayonza zirabambura, none ubu izo koperative zirashinja abo bacunda gushaka kuzisenya kuko batakizigemuraho amata.
Nubwo Ibitaro bya Ruhengeri ari Ibitaro by’Akarere ka Musanze ariko uhasanga abarwayi benshi bava mu turere twa Burera, Nyabihu na Musanze baje kwivuza ariko kubera umubare munini wabo urenze ubushobozi bw’ibitaro bigatuma serivisi itangwa usanga (...)
ABaturiye Pariki y’Akagera mu gice intare ziherutse kuzanwa mu Rwanda zashyizwemo gifatanye n’akarere ka Kayonza, bavuga ko badatewe impungenge n’uko zishobora gucika uruzitiro zahawe zikaba zakwinjira mu baturage zikabateza umutekano.
Abaturage bo mu Murenge wa Mwili mu Karere ka Kayonza bavuga ko bakifuza Perezida Kagame ngo ababere umuyobozi kugeza igihe azumva ananiwe intege zimubanye nke, bakavuga ko uwazamusimbura yazahabwa manda y’ubuyobozi y’igihe gito cy’igeragezwa yakora neza akabona kongezwa izindi (...)
Mu gihe twizihiza ku nshuro ya 21 Isabukuru yo Kwibohora, hari bamwe mu bagize uruhare mu rugamba rwo kwibohora badakunze kumvikana. Muri bo twavuga nk’abaganga n’abaforomo bavuraga abasirikare babaga bakomerekeye ku rugamba.
Abanyeshuri biga mu Ishuri Rikuru rya ISPG “Institut Superieur Pédagogique de Gitwe” mu Karere ka Ruhango mu Murenge wa Bweramana, biga mu mwaka wa mbere, baratunga agatoki ubuyobozi bw’iri shuri kutabitaho kimwe n’abandi basanzwe bahiga, bagasaba inzego zibishinzwe (...)
Imyaka 15 irashize ingabo z’u Rwanda zigaruye umutekano ku buryo budasubirwaho nyuma yo guhashya Abacengezi mu bice bitandukanye by’Intara y’Amajyaruguru. Nubwo abatuye iyo ntara banyuze muri byo bihe bikomeye byabandije gato mu iterambere ryabo, kuri iyi nshuro ya 21 yo kwizihiza isabukuru yo kwibohora, bavuga ko (...)
Mu gihe u Rwanda rukomeje kwizihiza isabukuru y’imyaka 21 rumaze rwibohoye, abaturage bo mu Ntara y’Iburasirazuba barishimira intambwe y’iterambere n’umutekano bamaze kugeraho bakavuga ko ibyiza byose babashije kwigezaho muri iyi myaka 21 ari imbuto zeze ku bwitange bw’ingabo zahoze ari iza FPR Inkotanyi zemeye kwitanga (...)
Imiryango y’Abarundi ituye hirya no hino mu mijyi no mu biturage byo mu turere tugize Intara y’Amajyepfo, muri rusange yishimira uko Abanyarwanda babakiriye. Icyakora, ibi ntibibabuza kuba bafite ibibazo bifuza ko byakemuka bagafashirizwa aho bari bitabaye ngombwa ko bajya mu nkambi. Kimwe mu bibereye inzitizi abahungiye mu (...)
Nyuma y’imyaka 21 u Rwanda rubohowe n’ingabo zari iza FPR Inkotanyi, abatuye ahitwaga muri Perefegitura ya Gikongoro - ubu ni mu gice kinini cy’Uturere twa Nyamagabe na Nyaruguru- bishimira ko batakicwa n’inzara, kuko ubu basigaye bahinga bakeza. Bavuga kandi ko ibi babikesha ubuyobozi (...)
Mu gihe impunzi z’Abarundi zisaga ibihumbi 30 zimaze guhungira mu Rwanda ndetse abasaga ibihumbi 26 na 600 bakaba bari mu Nkambi ya Mahama mu Karere ka Kirehe, harimo izindi zahisemo kwibera mu miryango y’Abanyarwanda cyangwa izifite amikoro zigahitamo kwikodeshereza inzu zo kubamo hirya no hino mu turere tw’igihugu, ariko (...)
Pasiteri Rutikanga Gabriel wari mu Murenge wa Muhoza, Akarere ka Musanze mu w’i 1997 igihe Abanya-Espagne batatu bicwaga avuga ko nta perereza ryakozwe ngo hamenyekane ababishe, kubishinja abasirikare bakuru b’u Rwanda barimo Lt. Gen. Karenzi Karake ngo bikaba ari agasuzuguro (...)
Gahunda ya Gira inka yashyizweho igamije gukura abaturage mu bukene, yageze ku ntego aho mu ntara y’Amajyaruguru abaturage bagera ku 33.429 bashoboye kwikura mu bukene kuko babashije kubona ifumbire yo gushyira mu myaka yabo.
Uwari Umuyobozi wa Orphelinat Noel de Nyundo, Ikigo cyakiraga abana b’imfubyi, Nyirabagesera Athanasia, avuga ko nubwo cyafunzwe kubera gahunda ya Leta yo kurera abana bose mu miryango, we ngo ahora atekereza ku buzima bw’abana babura ababyeyi bakivuka.
Bamwe mu bagore bo mu Karere ka Burera bahamya ko bikorera imizigo iremereye, ibyo bita “Gukora ingamba” muri ako gace, bakavunika, nyamara abagabo babo ngo bibereye mu byabo mu gihe ngo ari bo bagakwiye kuyikorera bagashaka icyateza imbere uruga.
Umugore utuye mu murenge wa Butaro, mu karere ka Burera, aravuga ko kuba yarashatsse umugabo ataragira imyaka y’ubukure (18), byamugizeho ingaruka mbi zirimo gucikiriza amashuri no gusuzugurwa n’umugabo we. Agira inama abandi bakobwa batarashaka kujya bitonda bagashaka bakuze, bazi icyo bagiye gukora mu (...)
Icyegeranyo cyakozwe na KT PRESS kigaragaza ko umwuga wo gutwara abantu kuri Moto mu Rwanda ugeze ku ntera ishimishije, ndetse ko winjiza akayabo ka miliyali zisaga 726 z’amafaranga y’u Rwanda ku mwaka yiyongera ku mari ya Leta.
Abaturage baturiye ndetse n’abatuye muri Santere ya Mugu iherereye mu Murenge wa Kagogo mu Karere ka Burera batangaza ko basigaye bafite umutekano usesuye, nyuma y’uko abaturage, ubuyobozi ndetse n’inzego zishinzwe umutekano bafatanyije kurwanya ibiyobyabwenge na forode byarangwaga muri iyo (...)
Abagabo bo mu Kagari ka Rwoga, Umurenge wa Ruhango, mu Karere ka Ruhango, baravuga ko bahangayikishijwe cyane n’ikibazo cy’abagore babo basigaye bagirana amakimbirane, aho kugira ngo bahukanire iwabo ahubwo bakajya kwikodeshereza mu byo bise “Ghetto” wagereranya (...)
Mu gihe abagize komite nyobozi z’uturere mu Ukuboza 2015 bazaba barangije manda zabo bagategereza ko haba amatora yo gutora abandi bayobozi bashya, igikorwa kigomba gutegurwa mu ntangiriro z’umwaka wa 2016, twabakusanyirije ibyo abaturage bavuga abayobozi b’ubuturere babagejejeho ndetse na bimwe mu byifuzo byabo muri manda (...)
Abanyeshuri biga mu mashuri y’uburezi bw’ibanze bw’imyaka 9 na 12 (9 & 12YBE) mu Ntara y’Iburasirazuba bamaze kwitabira gahunda yo kurira ku ishuri, bavuga ko bayishimiye kuko yagize impinduka mu myigire yabo, cyakora ku b’amikoro make batabona umusanzu wayo, baracyafite ikibazo gikomeye kuko ahenshi, mu gihe abandi bagiye (...)
Gahunda ya School Feeding cyangwa kurira ku ishuri ku bana biga mu bigo biriho gahunda ya 9YBEna 12YBE ngo ifitiye akamaro abana barira ku ishuri kuko ibafasha gukunda amasomo naho ababyeyi babo bikaborohereza gukora imirimo ntacyo bikanga mu gihe abarezi bavuga ko abana barya ku ishuri bakurikira neza abatarya bakagira (...)
Abagize inteko ishinga amategeko y’u Rwanda, umutwe wa Sena, kuva tariki ya 18 kugeza ku ya 29 Gicurasi 2015, bari gukora ingendo mu turere bareba uburyo imiturire ishyirwa mu bikorwa mu kubahiriza gahunda y’imbaturabukungu icyiciro cya II (EDPRS2) igomba kuba yagezweho mu mwaka wa (...)
Ubukene no kuba bamwe mu babyeyi cyangwa abanyeshuri batarumva neza akamaro ka gahunda yo gufatira amafunguro ya saa sita ku ishuri ku bana biga mu mashuri y’uburezi bw’ibanze bw’imyaka 9 n’ubw’imyaka 12 (9YBE na 12YBE) ngo n’imbogamizi zikomeye zituma iyi gahunda itagenda (...)
Gahunda yo kugaburira abana ku ishuri izwi nka “School Feeding” mu rurimi rw’Icyongereza yatangiye muri 2014 mu turere tw’Intara y’Amajyaruguru ngo iragenda neza ugereranyije na mbere kuko78. 1 % by’abanyeshuri bo muri iyo ntara ubu bafatira ku ishuri ifunguro rya saa sita ngo bikabafasha gukurikira amasomo yabo neza bakabona (...)
Uwahoze ari umunyamabanga nshingwabikorwa w’Umurenge wa Mata mu Karere ka Nyaruguru, Rumanzi Isaac aravuga ko umuyobozi w’akarere yamuhagaritse ku kazi by’agateganyo, kubera ko yamusabye gutekinika raporo agaragaza ko ubuso bwakozweho amaterasi bungana na hegitari 100, nyamara harakozwe hegitari 71 (...)
Ishyirahamwe ry’abahoze ari abana b’inzererezi, ubu ryitwa Abakatabiziriko, rigaragaza uburyo ryibeshejeho n’imiryango yabo ku bwo gukora ibintu bitandukanye mu mapine y’imodoka ashaje, ubundi yajyaga yangiza ibidukikije iyo atawe cyangwa atwitswe.
Umuyobozi w’Akarere ka Muhanga, Yvonne Mutakwasuku, aratangaza ko ikibazo cy’imiturire kiza ku isonga mu byamugoye kuva muri 2008 ubwo yatangiraga kuyobora Akarere ka Muhanga.
Mu nama y’umutekano yahuje inzego z’umutekano muri Kivu y’Amajyaruguru mu Mujyi wa Goma kuri uyu wa 16 Mata 2015, ubwigomeke bw’abarwanyi ba FDLR bwagarutsweho, ubuyobozi bw’ingabo busabwa kugira icyo bukora ngo burengere abaturage.
Mu mwaka wa 2013 ahenshi mu Turere tw’Intara y’Uburengerazuba hatanzwe Televiziyo zo gushyirwa mu tugari no mu mirenge kugira ngo zifashe abaturage kumenya amakuru y’ibibera mu gihugu, no kubarinda kurambirwa mu gihe bagiye gushaka serivisi.


text:
Photo: Bamwe muba Camarade b’uwa 05 Nyakanya 1973
Dushyigikiye gahunda yo kwibuka n’abazize Coup d’Etat yo mu 1973.
Mu nama yayo isanzwe, ikorwa buri minsi 15, Ikipe Nyobozi yaguye y’Ishyaka Ishema ry’u Rwanda, yateranye ku cyumweru taliki ya 3/8/2014, yasuzumye ingingo zinyuranye zari ku murongo w’ibyigwa ariko biza kuba ngombwa gutinda, ku buryo budasanzwe, ku kibazo kijyanye n’ukwibuka abenegihugu bazize Coup d’Etat yo muri Nyakanga 1973.
Nyuma y’impaka ndende ariko zubaka, byabaye ngombwa gutumira mu nama yacu umuhanga mu by’amateka y’u Rwanda kugira ngo atwongerere urumuri ku byabaye mu 1973 no ku byiswe“ikibazo Kiga-Nduga” cyakomeje gucamo ibice Abanyarwanda cyane cyane abo mu bwoko bw’Abahutu, kikaba cyaranakomeje kugira ingaruka nyinshi mbi ku mateka y’igihugu cyacu.
Mu gusoza iyo nama, twafashe imyanzuro itandatu ikurikira twifuje gutangariza Abanyarwanda:
1.Nk’uko Amashyaka ya “Nouvelle Generation” aherutse kubitangamo urugero ubwo yashishikarizaga Abanyarwanda gutsinda ipfunwe n’ubwoba bakitabira amasengesho yo “Kwibuka ku mugaragaro Abanyarwanda bose bishwe”(Abahutu n’Abatutsi), icyo gitarane kikaba cyarabereye i Buruseli taliki ya 17/5/2014 : turasanga imiryango y’abishwe bazira Coup d’Etat yo muri Nyakanga 1973, bafite uburenganzira busesuye bwo kwibuka ababo mu buryo bwose bifuza, haba mu gukoresha ibiterane by’amasengesho, ibitaramo byo kuyaga, ibiganiro mbwirwaruhame…. Bipfa gukorwa mu bwitonzi, hatagamijwe gushyushya imitwe no gusenya.
2. Twunamiye tubikuye ku mutima Perezida Geregori Kayibanda n’ abanyapolitiki bose bishwe bitari ngombwa kuko ari abagabo b’intwari bigomwe byinshi, bakarwanya ingoma ya Cyami na gihake, bakayitsinsura biyushye akuya bityo bagasubiza abari “Abaja” uburenganzira bwo kuba Abenegihugu bishyira bakizana, muri Repubulika.
3. Turasaba Abanyarwanda bose muri rusange, ko bakwishakamo UBUTWARI bwo gutera intambwe yo kwakira amateka y’u Rwanda uko ari, kabone n’iyo adashimishije. Bityo tukaba dusanga ko muri iyi minsi ibanziriza ririya koraniro ryo ku ya 16 Kanama 2014 ndetse na nyuma yaryo , hakwiye kubaho ibiganiro byimbitse n’impaka zubaka kuri Coup d’Etat yo muri Nyakanga 1973, intandaro yayo ,uko yakozwe n’ingaruka zayo, kandi ikibazo “Kiga-Nduga” kikaganirwaho mu bwitonzi, hatagamijwe guteranya abantu, ahubwo hashyizwe imbere kongera kubaka ubumwe.
4. Mu kuganira ku bwicanyi bwahitanye intwari za Repubulika ya mbere ntihakwiye kwibagirana ibyiza Repubulika ya kabiri yagejeje kuri rubanda n’intambwe nto zaba zaratewe mu gushaka uko icyo ikibazo cyakemuka.
5. Turashishikariza urubyiruko rutigeze rumenya amavu n’amavuko y’ikibazo cyiswe “Kiga-Nduga” ko batagomba gutinya kumenya “uko byagenze”,kugira ngo bibafashe kumenya uko batanga umuganda wabo mu kubaka ubumwe buzashingirwaho UGUFATANYA mu rugamba rwo guhirika Ingoma y’iterabwoba ya FPR- Inkotanyi, ifitanye isano rikomeye n’iya Gihake abo twibuka bari barasezereye ngo igende nk’ifuni iheze.
6. Turashishikariza Abataripfana bose b’ Ishyaka Ishema n’abandi Banyarwanda bose b’umutima mwiza ko bashyigikira Ikoraniro rizabera i Buruseli taliki ya 16 Kanama 2014 kandi bakihatira kuryitabira.
Harakabaho u Rwanda rwubakiye ku ndangagaciro z’Ukuri, Ubutwari n’Ugusaranganya ibyiza by’igihugu.
Bikorewe i Paris, taliki ya 4 Kanama 2014
Padiri Thomas Nahimana,
Umuyobozi w’Ishyaka ISHEMA


text:
Imyidagaduro
Diamond yasutse imbamutima ku isabukuru y’umwana yabyaranye na Mobeto, umubyeyi wese yakwifuza kubwira umwana we
Ku isabukuru y’umwana umuhanzi w’icyamamare muri Tanzania no muri Afurika, Diamond Platnumuz yabyaranye n’umunyamideli ukomeye muri iki gihugu Hamisa Mobeto, hatangajwe amagambo buri mubyeyi yakwifuza kubwira umwana we mu kumwifuriza ibyiza.
Diamond wemeye ko yabyaranye na Mobeto ikaba imwe mu mpamvu zatumye atandukana n’umugore we Zari, yifurije isabukuru umwana we amugereranya n’ibintu bikomeye nk’intare, umwami,…
Yagize ati, “Isabukuru nziza kuri Diamond w’ejo hazaza, mushuti wanjye, mukene wanjye, mukobwa wanjye, nje ubwange, wanyuze muri byinshi ukiri muto, ntiwabimenye ariko ibyo wanyuzemo byanteye kugukunda cyane no kwiyemeza kukurinda”
Yakomeje agira ati, “Ndasaba Imana ngo ikomeze kukundindira ikumpere ubwenge, ibyishimo, imigisha kandi uzabe umuhanzi nka so, ukundwe n’abatari bake ubashe gukura abakene ku mihanda.”
Mu gusoza yifurije umwana we kuzavamo umuntu ukomeye kandi utinyitse nkuko bigenda ku ntare cyangwa umwami, agira ati, “Isabukuru nziza ku kana kanjye keza, umwami muto, Intare ntoya, Dongote muto”
Diamond Platnumz uvugwaho kubyara abana benshi hanze, yatandukanye na Zari nyuma yo kumushinja kumuharika akajya kubyara abana hanze kandi afite batatu babyaranye. Kuru ubu Zari yibera mu gihugu cya Afurika y’Epfo ari nako akomeza gukora imishinga ye.
- Mobeto yabaye imwe mu mpamvu yo gutandukana hagati ya Diamond n’umugore we Zari


text:
Nagezeyo nsanga Nina yasinziriye hahandi impande y’ umuryango w’ icyumba aho Papa we yari arwariye, naramuramiye muha ibyo nari namubikiye kuko nari nazirikanye ko yaguye isari, ntangira kumubwira uko ibyo mu rugo bimeze,
Nina yarababaye gusa sinari gutuma acika intege, naramukomeje, tukiri aho abaganga basohokeye rimwe, sinari nzi ko iyo basohotse abarwaza bahita bahaguruka, Nina yarahagurutse nanjye ndahaguruka, umwe mu baganga batatu bari kumwe batwitegereza amaze kwitsa umutima yahise avuga,
Muganga-“Nimwe murwaje uyu mugabo Migambi harya?”
Nina-“Yego! Ni Papa! Amerewe ate Muga? Papa ari koroherwa?”
Muganga-“Humura! Humura tuza, ese nta wundi muntu mukuru wabaherekeje?”
Nina-“Oya ntawe muga, ubu nitwe duhari twenyin gusa wenda Papa Bruno ari buze kuza mu masaha ari imbere, hanyuma se ameze ate? Byarangiye ntabwo azongera kweguka?”
Muganga-“Ubu se…rero nk’ abaganga twakoze uko dushoboye, ngira ngo nawe wabibonye ko ijoro ryose tutigeze tuva muri iki cyumba”
Nina-“Nabibonye muga”
Muganga-“Nyuma y’ iminsi itatu muraba musezerewe rwose”
Twese-“Ahwiiiiiii!”
Nina-“Mwakoze cyane Muga! Mwakoze kwitanga mutitangiriye itama”
Muganga-“Mube hafi rero ashobora gukanguka igihe icyo ari cyo cyose, niba mufite icyo yashyira mu nda mumugaburire”
Twese-“Yego”
Abaganga baragiye turinjira, nari mfite ubwoba bwinshi kuko ari bwo bwa mbere nari negereye indembe, nahereje ibyo nari nzanye Nina nsigara ku muryango aho nareberaga kure, Nina yicaye impande ya Papa we, akomeza ku mwitegereza nanjye ntambuka buhoro buhoro ndicara ariko mfite ubwoba,
Njyewe-“Mu gihe tugitegereje se warebye muri ibyo nguhaye ugakora ku munwa ko kuva ejo mbizi ko ntakintu wafashe?”
Nina-“Oya Bruno! Ndihangana Papa abanze akanguke ndumva nta nzara mfite”
Njyewe-“Oya ariko wagerageza wenda ukanywa amata ariko amagara akareka kugucika? Gerageza ndabyumva, ubu umubiri nturi kumva inzara kubera guhangayika, gerageza Nina”
Nina-“ Ahwiiiii! Wa mugani wawe reka nirwaneho”
Nina yasutse amata aragotomera agatima gasubira impembere dukomeza gutegereza gusa amagambo yo yari ntayo.
Byageze nka saa kumi tugitegereje maze Nina arambwira,
Nina-“Bruno! Uwanyaruka nkajya mu rugo ngakora isuku nkaza kugaruka nkarara hano”
Njyewe-“Nina! Nta kibazo genda uruhuke dore waraye ijoro, nta kibazo ndahaguma ndetse ndanaharara”
Nina-“Ubu se ko nabonye utinya indembe, natera ukuboko uragufata?”
Njyewe-“Ubwoba bwashize Nina, erega byose buriya biramenyerwa, nageze aho ndamenyera”
Nina-“Ahwiiii! Ngaho reka ngende, nakanguka basi uze kumpamagara umbwire, ndumva mpangayitse cyane”
Njyewe-“Birumvikana”
Nina yansize kwa muganga arataha, nasigaye nicaye aho nitegereza Migambi, Papa yansanze kwa muganga mu masaha akuze ngo arebe uko ameze, amaze nk’ iminota icumi Migambi yarakangutse Papa aramwegera aramira ukuboko kwa mukuru we,
Migambi-“Ololololo! Ndababara wee”
Papa-“Ihanganze, ihangane rwose”
Migambi-“Ahubwo se ndi hehe? Aha ndi nihe ko mperuka nzenguruka umugi nshaka aho nabona akazi?”
Papa-“Hano uri ni kwa muganga, wagize impanuka tukuzana hano, ihangane rwose”
Migambi-“Olololo! Koko ndabyibutse, nkagerageza guhunga ariko kubera kutamenya kwambuka ngasubira inyuma, uriya muntu ambabarire namukoresheje impanuka”
Papa-“Ahubwo ndi hano ngo nguzabe imbabazi, ni njyewe wakugonze, gusa ntabwo nari nabigambiriye, twiyemeje kugufasha kukuvuza nubwo bitakuraho umubabaro wagize”
Migambi-“Uti kumfasha kumvuza?”
Papa-“Yego! Kandi humura numara gukira n’ ubwishingizi buzatanga indishyi z’ akababaro kuri wowe”
Migambi-“Nuko nuko Imana ibahe umugisha, muri abantu beza rwose, ubu se iyo ngongwa n’ undi utagira umutima nari kwivuza iki ko naje nta gikoroto, ahubwo se nari kuzarwazwa nande?”
Njyewe-“Ahubwo eguka gato urye, muganga yatubwiye ko nukanguka ugomba guhita ugira icyo ushyira mu nda”
Migambi-“Ahwiiiii! Ndabibasha se mwana wa?”
Nafashije Migambi agerageza gutamira, amaze kurya duke arongera araryama, Papa yarampamagaye gato tuva mu cyumba twari turimo dukomeza hanze tugarukira muri parking maze arambwira,
Papa-“Burya uri umuntu w’ umugabo sha Bruno! Uziko ntari nzi ko ushobora kurwaza umuntu w’ indembe?”
Njyewe-“Erega maze gukura Papa, ntacyo ntazi gukora, nubwo bwari ubwa mbere ariko kandi sinananirwa gufasha unkeneye bibaye ngombwa”
Papa-“Nuko nuko sha, hanyuma se ni wowe uraharara cyangwa Nina aragaruka?”
Njyewe-“Ni njyewe ndaharara, Nina niwe waraye ijoro namuretse ngo nawe ajye kuryama azaze ejo nanjye njye kwiga”
Papa-“Eeeh! Ok! Wibuke Migambi utagira icyo umutangariza, igihe kizagera amenye byose namara gukira”
Njyewe-“Nta kibazo niba ariko ubishaka”
Papa-“Ngaho reka ngende”
Njyewe-“Buretse kugenda Papa!”
Papa-“eeeh! Uzi ko nari nibagiwe kugusigira amafaranga uza kwifashisha…akira mbe nguhaye ibihumbi makumyabiri, ugize icyo ukenera cyangwa nk’ imiti isabwa kwishyura mbere wayifashisha”
Njyewe-“Nubwo nayo yari akenewe ariko ntabwo aricyo nifuzaga kukubwira Papa”
Papa-“Ikindi n’ iki ushaka kumbwirira muri parikingi yo kwa muganga sha Bruno?”
Njyewe-“Papa! Rwose ndahangayitse, amajoro yose ntabwo ngisinzira, niyo ngize ngo ndasinziye ndota inzozi mbi, ntabwo nari niyumvisha neza ubuzima wampinduriye niba koko nari nkwiye kubutangira”
Papa-“Umva kandi! Ubwo ugiye kumbwira ibyo kukumenyereza gukora ngo uzabe umugabo, biriya twabyumvikanyeho n’ umugore wanjye”
Njyewe-“Vuga uti wabisabwe n’ umugore wawe Papa! Sinzi niba wamenyereza akazi ko mu gikoni kandi ukoresha abakozi benshi muri business zawe….”
Yahise ansha mu ijambo….
Papa-“Tuza, Tuza, ibyo tuzafata umwanya wabyo”
Njyewe-“Oya Papa! Kuva Mugeni yaza yatwaye umwanya wampaga wose, hari ubwo wiyibagiza ko ndi umwana wawe w’ imfura wakuye mu mage, mu gihe gito wiyibagije amajoro waraye utangira guhinduka kuburyo bisigaye bigaragarira buri umwe wese,
Papa! Nabwiwe ko nyina w’ undi atari mama, mbwirwa ko mukadata ntawe umurataho imbabazi, nari nzi ko bose atari bamwe ariko mu gihe gito ntangiye kubibona, Mugeni ahora ambeshyera, ashaka kunyambika isura mbi imbere yawe ariko ntubibone ntunareka ngo nisobanure,
Papa! Ko cyera wizihirwaga twicaranye muri salon, ukatuganiriza utubwire iby’ akahise tukanezerwa, ubu koko aho bigeze ujye wicarana na mukadata mwiganirire mwenyine uwo wibyariye ahezwe mu bikare, n’ atambuka akugana asubizwe inyuma nuwo wakunze ukamuzana ngo akubere ibindi byishimo?
Papa-“Bruno! Abo bakujya mu matwi nibande? Ndabizi, ndabizi wowe ntabwo wabyitekerereza, ibyo ari byo byose hari uwagushutse…Nako ni Marc! Nta wundi ni MarcBuretse….”
Papa yashatse guhita agenda mwitambika imbere anyigizayo,
Njyewe-“Papa! Papa! Tuza wigira umujinya, ntega amatwi ubwo ubonye ko nahumutse, Marc ararengana ntawangiye mu matwi ahubwo ndagira ngo nkubwire akari ku mutima umpumurize”
Papa-“Nanze agasuzuguro! Eeeeeeh! Urabona uriya mushenzi ngo ndamwitangira kuva akiri muto, mugabire ngire nte, narangiza aze kunyivangira mu rugo ateranya umwana wanjye n’ umugore wanjye? Reka nze sha, n’ ubundi nagacyetse impamvu atanshimiye umugore, nakibajije impamvu Mugeni yambwiye ko acunga ntahari akaza iwanjye….”
Ako kanya Papa yinjiye mu modoka ahaguruka yihuta arenga mureba, nasigaye numiwe nibaza icyo ngiye gukora, mbuze icyo nkora ntangira kwivugisha,
Njyewe-“Papa! Papa! Uranze koko usenye ibyo wubatse wanze kumva uwo wabyaye, uwakwifuje imyaka n’ imyaka? Aho kumpa umwanya ngo wumve umuhangayiko wanjye wejo hazaza ucyetse ko hari abangiye mu matwi kuko ukeka ko ntashobora kubona inzira ndimo, ahubwo se kabone niyo banjya mu matwi baba babona ibyo udaha agaciro, aka Zamu yambwiye! Ubu se koko mbigize nte?”
Hashize akanya katari gato mfata telephone ndeba nimero za Queen ngo muhamagare basi anturishe umutima, nakanze yes nshira ku gutwi irasona ivaho, nongera ubwa kabiri nabwo irasona birangira atayitabye.
Nasubiye mu cyumba aho Migambi yari ari ndicara ntangira gutekereza byose, uko namwitegerezaga niko nibukaga inzira yanjye.
Sinzi uko byanjemo ijoro ryose naraye ntekereza uko byagenda ubuzima bumpindukanye, natekereje byinshi ngera mu ndiba y’ ubwonko ari nako nungutse byinshi mbibika ku mutima.
Mu gitondo Nina yaje azanye ingemu, abaganga badusabye gusohoka tukigera hanze,
Nina-“Bruno! Ibintu ko bikomeje kudogera koko?”
Njyewe-“Uti iki se kandi?”
Nina-“Uzi induru yaraye mu rugo?”
Njyewe-“Hmmm! Nari mbyiteze, ukuri iyo guserutse ntihabura abo gucamo nkuko guca mu ziko ntigushye”
Nina-“Bruno! Ubwo Papa wawe yaje yihuta aba ahamagaje Marc mu rugo igitaraganya, akiza atangira kumutonganya cyane, aramwiyama ngo ntazongere kumwinjirira mu rugo ngo kandi yafashe umwanzuro wo kumunyaga ibyo yamuhaye”
Njyewe-“Oooh Mana yanjye?”
Nina-“Bruno! Utambeshye niki cyabiteye?”
Nabwiye Nina byose uko byagenze ntacyo mukinze…
Njyewe-“Ngayo nguko gusa niba atari urukundo Papa amukunda, Mugeni ashobora kuba yaramuroze, kuko ntabwo nari nzi ko yakwibagirwa urugamba yanyuzemo ngo azagire ibyishimo, akima amatwi abo yabitsaga ibanga nka Marc”
Nina-“Hmmm! Nawe uti uburozi buhe se Bruno? Kumuryama mu gituza, akamureba icyoroshye n’ akajwi karyoheye amatwi akamubwira ko atwifuza mu gikoni Mapengu agataha ubusabe buba bubaye itegeko, ahubwo mbabajwe na Marc n’ ukuntu muri iyi minsi yari ategereje yego yanjye”
Njyewe-“Ooohlala! Njyewe ntabwo ndemera neza ko ari Papa nzi uri gukora ibi, Ubu se Marc aragana hehe? ”
Nina-“Sha yahise aca bufi, aramubwira ngo: “ Databuja byisubize n’ ubundi ni wowe wabimpaye ati kandi umbabarire sinigeze nifuza kuguhemukira, ati ibanga wambikije nzarigumana” Maze agenda atyo sha Bruno”
Numvise ikiniga kimfashe ngize ngo mvuge biranga muri ako kanya,
Nina-“Oya, oya Bruno! Marc nari natangiye kumukunda. Nimugoroba byarushijeho kuko niboneye guca bugufi kwe imbere y’ abamunyaga kandi arengana, reka mukurikire mu gihe arembera mwereke ko abwikwiye”
Njyewe-“Nibyo Nina ufashe ikemezo gikomeye, byibura byazakebura Papa akabona ko yibeshye”
Muganga yarasohotse atubwira ko ibizamini abashije gukorera Migambi asanze ari kugenda yoroherwa ndetse ko bidatinze arasezererwa akajya kurwarira mu rugo, naratashye nditegura njya ku ishuri aho nahuraga n’ abandi banyeshuri bagenzi banjye tukiganirira nkibagirwa byose.
Nyuma yo gutangira ubuzima bushya kwa Nina, kenshi namuhamagaraga kuri telephone ariko ntibikunde ko anyitaba, yaba ananyitabye akambwira ngo mbe ndetse gato ari kumwe n’ abakiriya, natangiye kubyibazaho gusa nkibuka rya sezerano nkumva ko nawe atari we nkihangana.
Nyuma y’ umunsi wa kane mu bitaro nsimburana na Nina, Migambi yarasezerewe ataha mu rugo, njye na Nina tumaze gutegura ameza tubaha kalibu, Nina asindagiza Papa we utari uzi ko ari gusindagizwa n’ umukobwa we yicara ku meza dutangira gusangira.
Mugeni-“Ariko njyewe ndumva nta appetite mfite”
Papa-“Uuuh? Kubera iki se kandi?”
Mugeni-“Sinakubwiye ko gusangira n’ abantu benshi bimbuza appetite? Aba bana bagende, bajye barira aho baba batekeye”
Migambi-“Ayiga data! Ubu aba nibo wita abana? Ubundi cyera nibwo habagaho ameza y’ abakuru abana bakarira ku kirago , naho se nubwo bitakibaho aba ko bakuze”
Papa-“Muge! Nawe ntugakabye urambuza gusangira n’ abana banjye koko?”
Mugeni-“Nawe ariko…erega jya umenya ko…”
Papa-“Ibyo byo ntibishoboka, Bruno! Mwicare murye mutuje, Muge! Niba ushaka kwisanzura igire hariya mu ruganiriro mu ntebe nini, hahandi ukunda kumanika amaguru, Sibyo”
Byarangiye atagiyeyo aguma aho dukomeza kurya,
Papa-“Naho ubundi, aha niho iwanjye”
Mugeni-“Ntibyumvikana? None se wambwira ute ko mukuru wawe atari azi iwawe?”
Papa yahise acecekesha Mugeni mu ibanga,
Migambi-“Ahari ubwo ntiwanyitiranije mada? Nta murumuna wanjye ngira, uwo nari mfite yarapfuye”
Papa-“Yari akwitiranije rwose, harya ngo waje inaha uje gupagasa?”
Migambi-“Yego rwose, naje nje gupagasa, umugore wa kabiri nashatse yamazeho utwanjye mbega naje ino kwa ngara kandi nshesha akanguhe”
Twakomeje kurya ariko Migambi yitegereza cyane Nina, hashize akanya
Migambi-“Uyu mukobwa reeero kuva yaza kundwaza nakomeje kumwitegereza, asa n’ umugore wanjye wa mbere neza neza, banza mbere yuko mushaka yari yarabyaye? Ariko se ko namurongoye ari isugi?”
Papa-“Hhhhhhhh! Iki nicyo gihamya byo ntaho wahera umubeshyera”
Migambi-“Ariko banza narangiritse amaso n’ ubwonko? Uraseka neza neza nkabona isura ya murumuna wanjye wapfuye wari waravumwe na mama kuko yarongoye umugore umuryango utashakaga, yari afite amenyo nkayawe neza neza”
Papa-“Koko se?”
Migambi-“Uwamugarura nkamusaba imbabazi pe, n’ impamo ya mungu ntacyo twamuhoraga ngo tugere aho tumuca, uwababwira ko uwo mugore wa kabiri mukecuru yanshimiye ari we ubu unyangaje, ubu ndicara nkibuka umugore wanjye wa mbere ngakubita impanga hasi, nakwibuka icyo namuhoye kugeza ubwo agiye ubutazagaruka nkumva nakwiyahura”
Papa-“Ubwo se ibyo byabaye ryari ko mbona ushesha akanguhe?”
Migambi-“Eeeh! Hashize igihe kirekire, n’ abana banjye bemeye kujyana nawe ubu mbabonye sinabamenya, gusa hari agahungu kamwe bari baranterereye ngo kabe iwanjye ntabishaka, menya ariko kabaye imvano ya byose, banza ariko kanteye ibi byago bishira bishibuka…………………………………………..
Ntuzacikwe na #Episode 48 ejo mu gitondo


text:
Yabitangaje kuri iki Cyumweru ubwo yaganiraga n’urubyiruko rw’abanyamwuga mu ngeri zitanduknaye mu kiganiro cyiswe ‘Meet the President’.
Perezida Kagame yavuze ko Guverinoma ikora ibishoboka byose kugira ngo urubyiruko rujye kwiga, ruhahe ubumenyi buzarufasha kwibeshaho no guteza imbere igihugu.
Ati “Si ukujya kwiga gusa ahubwo bibe guhaha ubumenyi butuma mumenya, musesengura mumenye uburyo bwo kubaho muri iyi si ni uko murenga ibibazo birimo.”
“Nimubona ubumenyi muzabukoreshe neza uko mushoboye, mukore ibibaha inyungu ariko byungukira n’abandi. Niba ufite ubuzima bwiza, uburezi, ubumenyi uzabona akazi cyangwa se ugahange kagufashe gafashe n’abandi.”
Perezida Kagame yavuze ko urubyiruko rukwiye kwifashisha ubumenyi bwahawe rugahanga udushya, ariko mbere na mbere rukagira intego.
Yavuze ko buri munsi rukwiye kujya rutekereza ku cyo rwakora kugira ngo rwivane mu bibazo rufite.
Ati “Nujya ubyuka mu gitondo, jya wiha akanya utekereze uti ni iki ngiye gukora uyu munsi hejuru y’ibyo nsanzwe nkora? Ni iki gishoboka. Nukora ibyo uzaba wiha amahirwe yo kugira icyo ukora gifite igisobanuro. Ihe uwo mwanya buri munsi, uti ni iki nakora ngo nkemure ikibazo mfite cyangwa abandi bafite?”
Yakomeje ati “Nudakoresha ubwonko bwawe buzapfa. Nutabukoresha uzabubura. Mukomeze gutekereza buri gihe, nudahirwa uyu munsi, ejo nta kibazo wenda uzahirwa cyangwa uhirwe ku nshuro ya cumi.”
Perezida Kagame yavuze ko ko hari abatinya kugira icyo bakora ngo badahomba, ababwira ko ntaho ingorane no guhomba mu buzima babihungira uretse guhangana nabyo.
Ati “Gutsindwa birizana wabishaka utabishaka ariko iyo wagerageje bikanga, bivuze ko utagomba kurekera. Na none gira icyo wigira muri uko gutsindwa, wongere ugerageza. Aho uzajya hose uzahura n’ibigushyira hasi ariko nutsindwa, jya umenya ko hari n’amahirwe.”
Mu bitekerezo byatanzwe, uwitwa Liza Karangwa, Umunyeshuri uri kwimenyereza umwuga mu Mujyi wa Kigali, yasabye ko ibigo, abikorera, inganda bajya baha amahirwe yo kwimenyereza ku biga muri kaminuza.
Gaju Nadège uhagarariye Ikigo cy’Abongereza gikora porogaramu za telefoni mu Burasirazuba n’Amajyepfo ya Afurika yavuze ko hari amahirwe yo kwiyungura ubumenyi urubyiruko rukwiye kubyaza umusaruro.
Yagize ati ‘‘Nabonye akazi kubera amahugurwa nagiye nitabira. Ayo guverinoma yashyizeho yose nayagiyemo mu rwego rwo kwiyongerera ubumenyi.”
“Ubwo nasabaga ikigo cyanjye gutanga amahugurwa mu Rwanda nabuze abantu bayitabira. Wavuze (Perezida Kagame) ku bijyanye n’uburezi, nagusabaga ko washishikariza urubyiruko kwiyigisha ubwarwo.”
Iki kiganiro cyari cyitabiriwe n’urubyiruko rutandukanye rugera ku 2500 rurimo abikorera, abanyeshuri, abahanzi n’abandi.
Kanda hano urebe andi mafoto
Amafoto: Niyonzima Moise


text:
Ubuhamya bwa NYIRINKWAYA Salomo wabaye mayibobo imyaka 10 (igice cya kabiri)
Naje gucika intege rero kubera urugendo runini nari nakoze mva I Burundi n’amaguru kugera mu Rwanda, nta cyo kurya nta cyo kunywa nkamara iminsi ine mu nzira, narasonzaga nkanywa urumogi imbaraga zikaza, ngeze mu Rwanda mpingukira I butare ncika intege ku buryo bufatika kandi ubwo natembanaga ishashi yuzuye urumogi
Ubwo nageze aho ncika intege burundu nikubita hasi naje gukanguka nzengurutswe na mayibobo nyinshi mu kazu gato nsanga bantekeye baragaburira bababazwa n’uko meze mbabwira ubuzima bwanjye bwose barababara barngije bansaba gukizwa nubwo bo badakijijwe
Bwarakeye rero buri wese afata envelope turatatana tujya gushaka ibiryo muri mondisi saa sita tukongera tugahura tukamena hasi tukarya, bene data nari narapfuye mpagaze kandi iwacu ntacyo babuze
Nijoro twararyamye, bucyeye abapolisi baza kutureba munsi y’ikiraro bafatamo batatu nanjye ndimo batujyana iwawa ngezeyo nyoberwa ibyaribyo marayo umwaka wose mvayo ntekereza kwegera Imana mfata icyemezo cyo gukizwa ariko itabi rimbera imbogamizi,kubera ukuntu nabaye mu burara imyaka icumi yose najyaga gukizwa nkongera nkasubira mu burara
Ubwo naje kujya kubana n’indaya umunani mbana nazo amezi umunani yose ariko ndashima Imana ko ntigeze ndyamana nab o, igihe kigeze nza kwibwira gusubira mu rugo ngezeyo nkomeza kunywa urumogi, mukecuru yandeba akarira cyane, papa na we akambaza ati ni iki wabuze ngo nkiguhe uve mu burara? Ubwo bose narabihoreye nkomeza kwibera ikirara kandi ndi mu rugo
Ngeze aho nisubirira mu burara, noneho ntangira no kwiba, ndibuka rimwe twagiye kwiba abantu , tugezeyo tuhasanga aba shinzwe umutekano bamurasa akaboko ubu nta kaboko agira, nahise nsubira mu rugo, igihe kigeze nza gusubira I Burundi gucuruza forode n’abandi tugeze mu mazi baradufata ubwato buriyubika nibira mu mazi abandi twari kumwe bose barabica burundu
Nza kuvamo ndataha njya kwiba mu rusengero baramfata abakristo bose baranshungera kandi ubwo papa yari umuyobozi w’itorero aza kundeba ndaseba burundu, papa akifuza ko napfa agasigar ababazwa n’uko atakimbona
Igihe cyaje kugera njyewe ndikingirana mu nzu nsenga Imana gusa, ariko muri icyo cyumba nabonaga imbeba ziza zintondagira nkumva inzoka zintondagira ariko nacana itar nkazibura, naje gushaka aho njya gusengera ngezeyo ndihana ,natura ibyaha byose
Uyu munsi wa none nubwo namaze imyaka icumi yose mu burara ubu ndi umwana w’Imana kandi sinteganya gusubira inyuma ukundi
Ndashima Imana y’amahoro yambatuye ikankura mu byaha byinshi bitandukanye, uyu munsi ndi umwana w’Imana kandi ndagana mu gihugu cyo mu ijuru
Amen!
[email protected]